Ο Dr Dan Danahar έχει βάλει τους Κερκυραίους να μετράνε πεταλούδες - POPAGANDA\nΑν αφουγκραστούμε την καρδιά της Αγίας Άνοιξης, θα ακούσουμε σίγουρα το αναπετάρισμα όλων των πεταλούδων της Γης. Ποια καλύτερη εποχή λοιπόν να συζητήσουμε για πεταλούδες; Και ποια καταλληλότερη στιγμή από τον φετινό Μάιο, που η ανθρωπότητα πασχίζει να διαρρήξει το κουκούλι της πανδημίας για να πετάξει ελεύθερη, ψηλαφώντας εκ νέου την ομορφιά της ζωής; Άλλωστε, όπως είχε πει ο Λάο Τσε, αυτό που η κάμπια ονομάζει τέλος του κόσμου, η ζωή το λέει πεταλούδα. Και ποιος καταλληλότερος άνθρωπος για να συζητήσουμε για πεταλούδες από τον Βρετανό Δρα Νταν Ντάναχαρ, των «Νταν των Πεταλούδων», όπως αυτοπροσδιορίζεται στο Twitter. Επιστήμονας της Οικολογίας, ο Δρ Ντάναχαρ έχει αφιερώσει τη ζωή στην προστασία της φύσης μέσα από την προστασία των πεταλούδων. Ως Παιδαγωγός Βιοποικιλότητας, κατόρθωσε να κάνει ολόκληρη τη Βρετανία να μετρά πεταλούδες – και έχει βαλθεί να κάνει το ίδιο με την Κέρκυρα. Θα μας εξηγήσει γιατί αυτό είναι τόσο μα τόσο σημαντικό.\nΟμολογώ, μου γεννήθηκε σχεδόν παιδιάστικος ενθουσιασμός όταν έμαθα για το Corfu Butterfly Conservation («Προστασία της Πεταλούδας της Κέρκυρας»), ιδέα και λατρεμένο «παιδί» του Δρος Ντάναχαρ. Μια χούφτα παθιασμένων πεταλουδο-οικολόγων (επισκέπτες του νησιού, Κερκυραίοι, επιστήμονες διεθνούς εμβέλειας) έχουν ταχθεί να ευαισθητοποιήσουν τον κόσμο και να συγκεντρώσουν επιστημονικά στοιχεία για τις πεταλούδες και τη φύση της Κέρκυρας. Πώς σκοπεύουν να το πετύχουν αυτό; Καταρχάς, καλώντας τους πολίτες να μετράνε πεταλούδες (κυριολεκτικά) και να τις φωτογραφίζουν. Η «επιστήμη των πολιτών» στην υπηρεσία μιας πενταετούς Έρευνας που θα καταλήξει στην έκδοση του Άτλαντα με όλες τις πεταλούδες του νησιού χαρτογραφημένες.\nΑκόμα και η ιδέα για το Corfu Butterfly Conservation γεννήθηκε κάπως σαν την πεταλούδα που ξεπετιέται μέσα από την ασχήμια μιας κάμπιας. Ήταν 28 Απριλίου 2014, κι ο Δρ Ντάναχαρ, καθηλωμένος στο κρεβάτι για εβδομάδες μετά από μια επέμβαση, αναζητούσε απεγνωσμένα λίγη δράση. Τότε δημιούργησε μια σελίδα στο Facebook για τις πεταλούδες της Κέρκυρας. Σαν άλλος Δον Κιχώτης, ο Νταν για καιρό ήταν ο μόνος που ανέβαζε εκεί φωτογραφίες τους. Επτά χρόνια μετά, η σελίδα, που ονομάζεται πλέον Corfu Butterfly Conservation, μετρά περί τα 600 μέλη.\nΑπό τις τόσες πλευρές της οικολογίας, γιατί διάλεξε τις πεταλούδες; «Ήμουν πολύ μικρός, γύρω στα 13, όταν η βιβλιοθηκάριος μου χάρισε αυγά νυχτοπεταλούδας για να τα εκκολάψω. Μου έδωσε επίσης ένα βιβλίο, ένα πολύ μικρό βιβλίο… Περίμενε…» Φέρνει να μου το δείξει: «Το Βιβλίο των Πεταλούδων». «Το πήρα λοιπόν μαζί μου στις διακοπές μας στη Νότια Ουαλία. Και πέρασα τρεις βδομάδες κυνηγώντας πεταλούδες με την απόχη, ήμουν ξελογιασμένος μαζί τους. Μετά βέβαια ήρθαν οι σπουδές μου, ξεκίνησα να μελετώ γενικότερα τα ασπόνδυλα, τις μέλισσες του δάσους, κι έπειτα, κατά το διδακτορικό μου, τα πολύ μικροσκοπικά ασπόνδυλα που φαίνονται μόνο με μικροσκόπιο… Μόνο όμως όταν άρχισα να δουλεύω ως Παιδαγωγός Βιοποικιλότητας συνειδητοποίησα ότι μέσα από τις πεταλούδες μπορούμε να αρχίσουμε να μιλάμε στον κόσμο για τις υπηρεσίες του οικοσυστήματος (ecosystem services), γιατί στους περισσότερους ανθρώπους αρέσουν οι πεταλούδες».\nΚαι η Κέρκυρα πώς μπήκε στο κάδρο; Οι λόγοι είναι κυρίως συναισθηματικοί. «Ήρθαμε με τους γονείς μου διακοπές στο Κανόνι όταν ήμουν 15 χρόνων. Ήταν 5 Μαΐου 1976. Είχα ήδη αρχίσει να ενδιαφέρομαι για τη φυσική ιστορία της χώρας μου, έμεινα όμως έκθαμβος από την απίστευτη ποικιλότητα της άγριας ζωής στην Κέρκυρα». Μόλις επέστρεψε στην Αγγλία, η θεία του Μέιπλ του χάρισε το «Η Οικογένειά μου και Άλλα Ζώα» του διάσημου Βρετανού φυσιοδίφη που έζησε στην Κέρκυρα Τζέραλντ Ντάρελ. Αναγνωρίζει σημάδι της μοίρας στο ότι ο Ντάρελ, επίσης στα 15 του, έμενε ακριβώς απέναντι από το σημείο όπου είχε διαμείνει ο ίδιος με τους γονείς του, κοντά στο αεροδρόμιο. «Μόνο ο χρόνος μας χώριζε», μου λέει. Από τότε, ήθελε πάντα να επιστρέψει στο νησί. Τα κατάφερε το 2007. Κι έκτοτε, επιστρέφει συνεχώς.\nΠώς μετράμε πεταλούδες; Σημειώστε!\nΈχω την έντονη αίσθηση πως αν δεν καταφέρει ο Δρ Ντάναχαρ να κάνει τους Κερκυραίους να μετράνε πεταλούδες, δεν θα τα καταφέρει κανείς. Ποτέ. Γιατί ο Δρ Ντάναχαρ είναι ο άνθρωπος που έκανε ολόκληρο το Ηνωμένο Βασίλειο να μετράει πεταλούδες. Ως Παιδαγωγός Βιοποικιλότητας στο Μπράιτον «έβαλα στόχο να κινητοποιήσω την πόλη μου να συμμετέχει στην καταγραφή της βιοποικιλότητας και να συνειδητοποιήσει πόσο σημαντικές ήταν οι υπηρεσίες του οικοσυστήματος. Έτσι, επιλέξαμε να ευαισθητοποιήσουμε τον κόσμο μέσα από τις πεταλούδες. Και τους κάναμε να μετράνε πεταλούδες. Μετά από δύο χρόνια τέτοιας δράσης στην περιοχή μου, μας πλησίασε το National Charity Butterfly Conservation (Εθνική Φιλανθρωπική Οργάνωση για την Προστασία της Πεταλούδας) και μας είπε: “Θέλουμε να διαδώσουμε αυτή την ιδέα σε εθνικό επίπεδο”. Λοιπόν, εδώ και 10-15 χρόνια τώρα στη Βρετανία, το έθνος μετρά το καλοκαίρι πεταλούδες. Οπότε, δεν μου είναι δύσκολο να ξεκινήσω να μεταφέρω αυτές τις εμπειρίες στην Κέρκυρα».\nΕντάξει, όλοι έχουμε κάποτε κυνηγήσει πεταλούδες. Κυριολεκτικά και μεταφορικά. Αλλά πώς τις μετράμε; Και γιατί είναι τόσο σημαντικό να τις μετράμε;\nΟ Δρ Ντάναχαρ τονίζει πώς όλοι εξαρτώμαστε από το οικοσύστημα και πως είναι πολλοί οι παράγοντες που μας επιτρέπουν να επιβιώνουμε κάθε μέρα. «“Οι σφήκες είναι σημαντικές”, έλεγαν σήμερα στο ραδιόφωνο εδώ στην Αγγλία. Γιατί είναι εργαλεία του οικοσυστήματος και ελέγχουν και θηρεύουν τα έντομα που δεν θέλουμε. Το οικοσύστημα παρέχει πολλές υπηρεσίες. Οπότε, πώς μπορούμε να γνωρίζουμε αν είναι υγιές ή όχι; Ο μόνος τρόπος είναι να το εποπτεύουμε. Ένα απλό βήμα είναι να μετράμε πεταλούδες. Γιατί αν ξεκινήσουμε από τις πεταλούδες, θα πάμε και στα άλλα είδη, και με αυτή την καταγραφή θα καταλάβουμε αν είναι υγιές ή όχι».\nΚαι τώρα, σημειώστε πώς τις μετράμε. Είναι η κατάλληλη εποχή για ν’ αρχίσουμε. «Είναι τρεις οι τρόποι. Πρώτον, όταν δεις μια πεταλούδα οπουδήποτε και οποτεδήποτε, μπορείς να την ταυτοποιήσεις και μετά να την καταγράψεις στην ιστοσελίδα μας για την Κέρκυρα. Και στον χάρτη να σημειώσεις πού την είδες. Δεύτερον, υπάρχει ευρωπαϊκό σύστημα καταγραφής πεταλούδων. Κατεβάζεις την εφαρμογή στο κινητό σου και κάθεσαι σε ένα σημείο για δεκαπέντε λεπτά και μετράς πεταλούδες. Μόνο για δεκαπέντε λεπτά. Κι αυτό το κάνουν άνθρωποι σε όλη την Ευρώπη. Και τρίτον, είναι αυτό που ονομάζουμε διατομή πεταλούδων. Σχεδιάστε λοιπόν ένα φανταστικό κουτί στο μυαλό σας, πέντε επί πέντε επί πέντε μέτρα, ένα φανταστικό κουτί που βρίσκεται ακριβώς μπροστά σας. Διαλέξτε λοιπόν μια συγκεκριμένη διαδρομή, την οποία θα κάνετε μία φορά την εβδομάδα, και θα καταγράφετε κατά τη διάρκειά της όλες τις πεταλούδες που πετάνε μέσα στο φανταστικό κουτί σας. Στο Ηνωμένο Βασίλειο το κάνουμε αυτό από το 1976. Οπότε ξέρουμε τι συμβαίνει στις πεταλούδες στη χώρα μας».\n«Αδιανόητο η τεράστια φυσική σας κληρονομιά να παραμένει αόρατη στον κόσμο»\nΣτο Ηνωμένο Βασίλειο μετρούν πεταλούδες από τόσο παλιά λοιπόν. Εξηγείται ιστορικά αυτό. Ο μεγάλος πλούτος επί Βρετανικής Αυτοκρατορίας είχε χαρίσει στους Βρετανούς τον χρόνο και την ελευθερία να ασχοληθούν με τη μελέτη του φυσικού κόσμου, μου λέει ο Δρ Ντάναχαρ. «Έχουμε μια δυσάρεστη ιστορία εξαιτίας του ιμπεριαλισμού. Ως συνέπεια όμως των όσων συνέβησαν τότε, οφείλουμε να δώσουμε πράγματα». Γι’ αυτό έχει ταχθεί να ευαισθητοποιήσει τους Κερκυραίους.\nΖει σε ένα βιομηχανοποιημένο τοπίο, μου εξηγεί, όπου η γεωργία είναι ασύλληπτα εντατικοποιημένη. «Έχουμε εξαφανίσει τεράστιες εκτάσεις φυσικού περιβάλλοντος. Το 98% όλων των λιβαδιών μας με τα αγριολούλουδα έχει εξαφανιστεί από το 1970! Το 98%! Το περιβάλλον για την άγρια ζωή είναι πλέον «στο περιθώριο» στο Ηνωμένο Βασίλειο και όσοι οργανισμοί ζουν σε μικρά απομονωμένα κομμάτια που ακόμα υπάρχουν έχουν μεγάλη δυσκολία να μετακινηθούν από το ένα στο άλλο». Μου εξηγεί ότι χρησιμοποιούν εντατικά για παράδειγμα νεονικοτινοειδή εντομοκτόνα, που μειώνουν τον αριθμό των ασπόνδυλων. «Πρόσφατες έρευνες τα τελευταία 27 χρόνια στη Γερμανία έδειξαν ότι υπάρχει μεγάλη μείωση στον αριθμό των ασπόνδυλων στην Ηπειρωτική Ευρώπη – γεγονός στενά σχετιζόμενο και με την Κοινή Αγροτική Πολιτική από τη δεκαετία του ’70».\nΗ Ελλάδα, μου λέει, είναι μάλλον η χώρα με τη μεγαλύτερη βιοποικιλότητα στην Ευρώπη – με το Αρχιπέλαγος και όλα τα διαφορετικά νησιά. Και έχει μελετηθεί ελάχιστα. «Eχω κάνει περιηγήσεις για πεταλούδες στη Νότια και τη Βόρεια Ελλάδα. Όταν έρχομαι στη χώρα σας λοιπόν και βλέπω αυτόν τον απίστευτο πλούτο της φυσικής σας κληρονομιάς… νιώθω ότι είναι ευθύνη μου να αρχίσω να χοροπηδάω και να φωνάζω “Αυτό είναι πραγματικά σημαντικό και πρέπει να το προστατεύσετε πριν εξαφανιστεί!” Γιατί είναι τόσο εύκολο να χαθεί – και να χαθεί για πάντα».\n«Ξέρεις» -συνεχίζει- «οι Έλληνες έχετε δώσει τόσα πολλά στον κόσμο, ο δυτικός πολιτισμός ουσιαστικά βασίζεται στον αρχαίο ελληνικό. Ο κόσμος αναγνωρίζει την πολιτισμική σας κληρονομιά, αλλά για κάποιο λόγο η φυσική σας κληρονομιά είναι αόρατη. Και δεν το καταλαβαίνω αυτό. Γιατί είναι εφάμιλλη, αν όχι πιο σημαντική από την πολιτισμική. Είναι τρομερό. Και αυτό μοιάζει να έχει παραβλεφθεί και κάπως πρέπει οι άνθρωποι να καταλάβουν πόσο ασύλληπτα πολύτιμο είναι. Το χώμα που πατάτε στην Ελλάδα και όλα όσα φυτρώνουν γύρω του είναι απλώς φοβερά πολύτιμα».\nΌταν ήμασταν παιδιά, μας έλεγαν να μην αγγίζουμε τις πεταλούδες γιατί θα πεθάνουν. Αργότερα θα ανακαλύπταμε ότι το άγγιγμα καθεαυτό δεν τις σκοτώνει, αλλά μπορεί να θαμπώσει τα μοτίβα τους, κι έτσι να δυσκολευτούν να ζευγαρώσουν ή να εντοπιστούν ευκολότερα από κάποιο αρπακτικό λόγω ελλειμματικού καμουφλάζ. Πριν τη συνέντευξη διάβαζα ότι είκοσι έξι είδη πεταλούδας στην Αυστραλία κινδυνεύουν με εξαφάνιση τα επόμενα 20 χρόνια. Τελικά, πόσο ευαίσθητες είναι οι πεταλούδες;\n«Οι πεταλούδες είναι λιγότερο ευαίσθητες από όσο φαντάζεσαι», μου λέει ο Δρ Ντάναχαρ. «Γιατί μπορούν να αναπαράγονται τόσο γρήγορα όταν οι συνθήκες είναι καλές».\nΚινδυνεύουν οι πεταλούδες της Κέρκυρας; «Για να απαντήσω στην ερώτησή σου, χρειαζόμαστε στοιχεία. Προς στιγμήν, έχουμε μόνο περιστασιακά στοιχεία, ενδεικτικά για προβλήματα στην Κέρκυρα. Ξέρεις, οι Ενετοί έβαλαν τους Κερκυραίους να φυτέψουν πολλές ελιές, η ελαιοπαραγωγή είναι σημαντικό πράγμα. Κάποια μέλη μας από το Corfu Butterfly Conservation έχουν περιστασιακά στοιχεία πως όταν ψεκάζουν τις ελιές, όλες οι πεταλούδες σε μια περιοχή μπορεί να χαθούν».\nΌλες; «Είχαμε έναν Άγγλο στην Κέρκυρα, που παρατηρούσε τις πεταλούδες στον κήπο του καθημερινά. Κατέγραψε λοιπόν 44 είδη σε διάστημα δύο χρόνων. Από εκεί που είμαι, ολόκληρη η κομητεία με μέγεθος παρόμοιο με αυτό της Κέρκυρας έχει 44 είδη… Η Κέρκυρα έχει 75 γνωστά είδη. Σε ολόκληρο το Ηνωμένο Βασίλειο, έχουμε 59. Οπότε αυτό το μικρό νησί έχει πολύ μεγάλη βιοποικιλότητα στις πεταλούδες. Για να συνεχίσω όμως την ιστορία, ο άνθρωπος αυτός παρατήρησε πως όταν ο γείτονάς του ψέκαζε τις ελιές, όλες οι μέλισσες, όλες οι πεταλούδες πέθαιναν. Και επέστρεφαν μετά από 6-7 εβδομάδες, έχοντας ταξιδέψει από μακρινή περιοχή που δεν είχε δηλητηριαστεί με χημικά».\nΕίναι για να καταλάβουμε το μέγεθος του προβλήματος που ξεκινήσαμε την Έρευνα για τις Πεταλούδες της Κέρκυρας. «Οπότε, αν ενθαρρύνουμε την επιστήμη των πολιτών και κάνουμε τον κόσμο να καταγράφει πεταλούδες, τότε θα έχουμε τα πρώτα εμπεριστατωμένα στοιχεία για την κατανομή και τον αριθμό των πεταλούδων. Και τότε θα μπορούμε να συγκρίνουμε και να δούμε αν αυξήθηκε ή μειώθηκε ο αριθμός τους». Μου υπενθυμίζει ότι αξιοποιεί τις πεταλούδες σαν ναυαρχίδα βιοποικιλότητας. «Γενικά, αν κάτι κακό συμβαίνει στις πεταλούδες, να είσαι σίγουρη ότι κάτι κακό συμβαίνει και σε άλλα πλάσματα της φύσης… Γι’ αυτό είναι πολύ σημαντικό να ολοκληρώσουμε αυτή την πενταετή έρευνα. Και μετά ίσως κάνουμε κι άλλη μία. Και τότε, θα μου ξανακάνεις την ίδια ερώτηση».\nΕμπρός για «Τουρισμό Πεταλούδων»\nΤο εγχείρημα χαρτογράφησης των πεταλούδων αναπόφευκτα θα ευαισθητοποιήσει τους ανθρώπους και για άλλα είδη, επειδή «κυνηγώντας πεταλούδες» θα έχουν την ευκαιρία να παρατηρήσουν και να αγαπήσουν και άλλα πλάσματα της φύσης, εξηγεί ο Δρ Ντάναχαρ. «Θέλουμε να διαπιστώσουμε ποιοι είναι οι σημαντικοί οικότοποι και ποιοι βρίσκονται σε κίνδυνο… ίσως εξαιτίας της επέκτασης της γεωργίας ή του τουρισμού. Η περίπτωση του Ερημίτη είναι ένα πολύ καλό παράδειγμα. Χρειαζόμασταν μια καλή έρευνα για να γνωρίζουμε εάν αυτό είναι καλή ιδέα ή όχι. Αλλά δεν την έχουμε».\nΑναφέρεται στα σχέδια για την κατασκευή μεγάλης κλίμακας τουριστικών υποδομών στον Ερημίτη, σε ένα από τα πιο παρθένα οικοσυστήματα της Κέρκυρας. Η άδεια κατασκευής δόθηκε τελικά στην κατασκευάστρια NCH Capital το 2020, με τις μπουλντόζες να φέρονται να έχουν ήδη «πιάσει δουλειά», έχοντας απέναντί τους μια παράδοξη συμμαχία πλουσίων με βίλες στην περιοχή, ντόπιων οικολόγων και περιβαλλοντικών οργανώσεων.\nΑν οι Έλληνες συνεχίσουν να ακολουθούν το παραδοσιακό μοντέλο του τουρισμού και αναπτύσσουν συνεχώς την ακτή –προειδοποιεί ο Δρ Ντάναχαρ- «μπορεί να χάσουν τεράστια κομμάτια φυσικής κληρονομιάς που θα ήταν πιο επωφελή σε αυτούς μακροπρόθεσμα από τα χρήματα που κερδίζουν από τον τουρισμό».\nΣτον Άτλαντα που ετοιμάζει το Corfu Butterfly Conservation, θα καταγράφονται και οι ιδανικές τοποθεσίες για παρατήρηση πεταλούδων. Ο Δρ Ντάναχαρ σχεδιάζει μεταξύ άλλων «τουρισμό πεταλούδας» στο νησί. Θεωρεί πως στην Ελλάδα δεν έχουμε αντιληφθεί πως ο οικοτουρισμός μπορεί να επεκτείνει σημαντικά την τουριστική σεζόν. «Τώρα οι τουρίστες έρχονται πότε, αρχές Μαΐου; Μα οι πεταλούδες είναι εκεί από τον Ιανουάριο. Σταματούν τον Δεκέμβριο. Είναι εκεί σχεδόν όλο τον χρόνο, αλλά οι άνθρωποι μπορούν να έρχονται από τον Μάρτιο και μέχρι τον Οκτώβριο. Πραγματικά, μπορεί να αυξήσει κατά 25% τον τουρισμό στην Κέρκυρα».\nΧρειάζεται να εκπαιδευτούμε, μου λέει, να συνειδητοποιήσουμε τις δυνατότητες του οικοτουρισμού, για να αλλάξουμε φιλοσοφία. Και τότε ακόμα και αυτοί που σχεδιάζουν να χτίσουν στον Ερημίτη μπορεί να αλλάξουν τον τρόπο που κάνουν business. Στην τελική, είναι επωφελές και οικονομικά. Όσοι έρχονται για οικοτουρισμό στην Ελλάδα «πληρώνουν πολλά χρήματα, περίπου 1.500 λίρες (1730 ευρώ) για δέκα ημέρες».\nΣωστά. Αλλά εδώ ο ίδιος ο πρωθυπουργός της χώρας δήλωνε από την Κέρκυρα ότι «…κάποια στιγμή θα καεί» προφανώς αναφερόμενος στο δάσος, σε φερόμενη απόπειρα δικαιολόγησης της αδειοδότησης για δόμηση στον Ερημίτη. Ενημερώνω τον Δρα Ντάναχαρ για το «περιβαλλοντικό» νομοσχέδιο που ψηφίστηκε πέρσι και ξεσήκωσε πολίτες και περιβαλλοντικές οργανώσεις, καθώς φέρεται να επιχειρεί να «βάλει χέρι» ακόμα και σε περιοχές Natura 2000. Δεν το γνώριζε. «Δεν νομίζω ότι είναι έξυπνο, χάνουν την ουσία, είναι στενόμυαλο, μυωπικό. Αλλά ο καπιταλισμός είναι καπιταλισμός – και τα χρήματα είναι σημαντικά για το σύστημα».\nΤο «Σχολείο με τις Πεταλούδες»\nΟ Νταν Ντάναχαρ προωθεί με πάθος το Corfu Butterfly Conservation. Στις 16 Ιουνίου θα δώσει μάλιστα σχετική διάλεξη διαδικτυακά στο Linnean Society of London, την αρχαιότερη ενεργή κοινότητα του κόσμου αφιερωμένη στη φυσική ιστορία. Μπροστάρισσα σε όλο το εγχείρημα είναι και η χήρα του Τζέραλντ Ντάρελ, Λι. Στο πλευρό τους, διάφοροι οργανισμοί. «Προς στιγμήν, όλοι οι οδηγοί και όλα τα χρήματα έρχονται από την Αγγλία, αλλά το ζήτημα είναι να το κάνουμε ελληνικό ή κερκυραϊκό… Σκέφτομαι πώς μπορεί να γίνει. Θέλω να σταματήσω να ασχολούμαι κάποια στιγμή, να επισκέπτομαι και να λέω “κάνετε πολύ καλή δουλειά”».\nΟ έκτος «μαζικός αφανισμός» έχει ήδη δρομολογηθεί για τον πλανήτη, με ενημερώνει ο Δρ Ντάναχαρ. «Μαθαίνουμε από τη γεωλογική ιστορία ότι έχουν υπάρξει πέντε μαζικοί αφανισμοί, ο τελευταίος ήταν όταν εξαφανίστηκαν οι δεινόσαυροι, πριν από 73 εκατομμύρια χρόνια. Τώρα διανύουμε τον έκτο, που είναι ανθρωπογενής (anthropocene), η ανθρώπινη δραστηριότητα δηλαδή έχει επηρεάσει την εξέλιξη της γης. Ο “Θεός της Βιοποικιλότητας” στις ΗΠΑ, ο E.O. Γουίλσον θεωρεί ότι μπορεί να χάσουμε τα μισά είδη τα επόμενα 100 χρόνια αν εξακολουθήσουμε να κάνουμε ό,τι κάνουμε».\n«Θεέ μου», αναφωνώ αυθόρμητα. Μου εξηγεί ότι επιστήμονες έχουν ήδη προσληφθεί από μεγάλες εταιρείες και ερευνούν το γενετικό δυναμικό του πλανήτη προτού αυτό εξαφανιστεί.\n«Και τι κάνουμε, Δρα Ντάναχαρ;» Η απάντηση είναι αναπάντεχη: Αισιοδοξούμε. Ο ίδιος συμμετέχει στην καμπάνια Earth Optimism (Αισιοδοξία για τη Γη) του Πανεπιστημίου του Κέιμπριτζ. «Είναι πολύ σημαντικό να βγάζουμε προς τα έξω θετικές ειδήσεις, έχουμε τόσο συνηθίσει στα άσχημα νέα. Τα περισσότερα από αυτά που κάνω δεν είναι επειδή είμαι σπουδαίος διανοούμενος, αλλά επειδή είμαι πολύ ενθουσιώδης. Και είναι πραγματικά σημαντικό να διατηρούμε την αισιοδοξία μας για το τι μπορούμε να κάνουμε. Γιατί οι άνθρωποι χειραφετούνται μέσα από την αισιοδοξία».\n«Στην πόλη που μένω, στο Μπράιτον της Αγγλίας, εργάζομαι πολύ καιρό σε πολλές πρωτοβουλίες βιοποικιλότητας για να κινούνται τα πράγματα. Πλέον η UNESCO μας έχει ανακηρύξει σε περιοχή Απόθεμα της Βιόσφαιρας [σσ.: πρότυπη περιοχή όπου η προστασία και διαχείριση του φυσικού περιβάλλοντος εναρμονίζεται με την κοινωνικοοικονομική ανάπτυξη]. Έχουμε δημιουργήσει πολλούς οικότοπους για άγρια ζωή. Και τα παιδιά με τα οποία δουλεύω (συνταξιοδοτήθηκα τον Φεβρουάριο) γνωρίζουν πως δεν είναι όλα όσα ακούν στα ΜΜΕ αλήθεια. Γιατί τα τελευταία δεκαπέντε χρόνια, σε ένα μικρό κομμάτι γης κοντά στο σχολείο μου –περίπου όσο το μισό ενός ποδοσφαιρικού γηπέδου- έχουμε καταφέρει να έρχεται το 86% όλων των πεταλούδων της πόλης. Γιατί το φροντίζουμε σωστά. Και τα παιδιά μπορούν να πάνε να θαυμάσουν εθνικά σπάνιες πεταλούδες, σε τούτο το λιβαδάκι δίπλα απ’ την τάξη τους. Κι αυτό οδηγεί σε μια βαθιά κατανόηση γιατί είναι σημαντικό το πώς μπορούμε να διαχειριστούμε με συμπόνια το περιβάλλον μας. Αυτό είναι το μήνυμα που συνεχώς μεταδίδουμε στα παιδιά μας και είναι το μήνυμα επάνω στο οποίο θέλω να εργαστώ στο Corfu Butterfly Conservation κι ελπίζουμε να δώσουμε και στην Κέρκυρα. Το πρώτο βήμα είναι να ανακαλύψετε τι έχετε. Και το κάνουμε αυτό με τις πεταλούδες».\n«Δε θέλεις να χάσεις την ψυχή σου, έτσι;»\nΣτα αρχαία ελληνικά, η λέξη για την πεταλούδα είναι «Ψυχή». Και σίγουρα δεν τη χρησιμοποίησε τυχαία ο Αριστοτέλης όταν περιέγραφε το θαυμαστό αυτό έντομο. Ο αρχαίος ελληνικός μύθος λέει ότι η Ψυχή, μια εκθαμβωτικής ομορφιάς θνητή, έκλεβε τη δόξα της Αφροδίτης. Έξαλλη η θεά (δεν έπαιζες τότε με τις θεές) διέταξε τον γιο της Έρωτα να κάνει την Ψυχή να ερωτευτεί κάποιο φριχτό πλάσμα. Όμως, τελικά, ο ίδιος ο Έρωτας ερωτεύτηκε την Ψυχή και τη φυγάδευσε σε κρυψώνα όπου την επισκεπτόταν στα σκοτεινά για να μην τον αναγνωρίσει. Μα εκείνη ένα βράδυ άναψε τη λάμπα, κι ο Έρωτας τρόμαξε κι έφυγε. Η Ψυχή τότε ξεκίνησε να τον αναζητά απελπισμένα, κι έπεσε στα χέρια της Αφροδίτης που την υπέβαλε σε ακατόρθωτες δοκιμασίες. Τελικά, ο Έρωτας έσωσε την Ψυχή και την παντρεύτηκε, αφού πρώτα ο Δίας τη λυπήθηκε και την έκανε αθάνατη. Η μυθολογική εικονοπλασία αναπαριστά έτσι πολύ συχνά την Ψυχή με φτερά πεταλούδας, που πετά απελευθερωμένη από τον θάνατο.\n«Μήπως αν χάσουμε τις πεταλούδες, κινδυνεύουμε να χάσουμε κατά κάποιον τρόπο και την ψυχή μας;» ρωτώ τον Δρα Ντάναχαρ.\n«Ναι, ναι! Πραγματικά, νομίζω πως έχεις δίκιο. Είναι μια υπέροχη ιδέα, γιατί… Δεν θέλεις να χάσεις την ψυχή σου, έτσι δεν είναι;»\n«Σίγουρα, όχι!» του απαντώ.\nΚαι κάπως έτσι, αφήνοντας τον μύθο να ξεδιαλύνει τα σκοτάδια στις πολύ πραγματικές ζωές μας, ευχαριστώ τον Δρα Νταν Ντάναχαρ για τη συζήτηση, και τον αφήνω να συνεχίσει τη μέρα του στο Μπράιτον. Μέσα σε τόσο ζόφο, ξεχύθηκε ξάφνου φως αισιοδοξίας: Κάποιοι, κάπου αγωνίζονται να σώσουν την ομορφιά. Κατεβάζω την εφαρμογή στο κινητό για ν’ αρχίσω να μετράω πεταλούδες. Επείγει να συμμαχήσουμε μαζί τους.


Λαβή Razorock HD από ανοξείδωτο ατσάλι 316L - 82mm - Wellshaved.gr\nΛαβή HD από την Razorock από γυαλισμένο ανοξείδωτο ατσάλι 316L. Το ανοξείδωτο ατσάλι 316L έχει υψηλή αντοχή στη διάβρωση. Ο βαθμός 316L είναι πιο ανθεκτικός από τους βαθμούς 302 και 304, προσφέροντας ένα καλύτερης ποιότητας ανοξείδωτο ατσάλι ιδανικό για κατασκευή ξυριστικών μηχανών.\nΤαιριάζει στις περισσότερες μοντέρνες κεφαλές από RazoRock, Edwin Jagger, Muhle, Merkur και iKon.\nΛαβή HD από την Razorock από γυαλισμένο ανοξείδωτο ατσάλι 316L.\nΤο ανοξείδωτο ατσάλι 316L έχει υψηλή αντοχή στη διάβρωση. Ο βαθμός 316L είναι πιο ανθεκτικός από τους βαθμούς 302 και 304, προσφέροντας ένα καλύτερης ποιότητας ανοξείδωτο ατσάλι ιδανικό για κατασκευή ξυριστικών μηχανών.\nΤο σπείρωμα (threading) είναι το τυπικό M5 x .8 και ταιριάζει στις περισσότερες μοντέρνες κεφαλές από RazoRock, Edwin Jagger, Muhle, Merkur και iKon.\nΒάρος: ~ 2,6 oz\nΗ λαβή έχει μήκος 82 mm.\nΗ διάμετρος της λαβής είναι 13 mm στη μέση και 14 mm στο κάτω άκρο\n* Σημείωση: Οι λαβές κατασκευάζονται με τη διαδικασία κατασκευής εργαλείων, έχοντας και ένα ανάλογο φινίρισμα. Για το λόγο αυτό μπορεί να έχουν μικρά σημάδια κατεργασίας και φινιρίσματος. Εάν περιμένετε ένα τέλειο φινίρισμα αυτή μπορεί να μην είναι η ιδανική λαβή για εσάς.


Black Box 5/11/2019 | Liberal.gr\n- Το ΧΑ είναι σε μεταβατική περίοδο και γίνεται προφανές σε συνεδριάσεις σαν τη χθεσινή. Στην αγορά δεν μπαίνουν νέα κεφάλαια όπως φαίνεται από τον χαμηλό τζίρο και το αποτέλεσμα είναι η μακρά περίοδος συσσώρευσης που βιώνουμε. Οι τραπεζικές μετοχές φέτος έχουν γράψει κέρδη που ξεπερνούν το 100% και δεν υπάρχουν καταλύτες που θα προσελκύσουν νέους επενδυτές.\n- Η αδυναμία που δείχνει το ΧΑ θα ξεπεραστεί όταν η αγορά αποτιμήσει τις μειώσεις στη φορολογία για το 2020, παγιωθεί η καλή εικόνα στα δημοσιονομικά, ξεκινήσουν κάποιες μεγάλες ξένες επενδύσεις, προχωρήσει το σχέδιο Ηρακλής, αποπληρωθεί και άλλο δάνειο του ΔΝΤ. Οπότε προς το παρόν περιμένουμε να αθροίζονται θετικές εξελίξεις.\n- Μεθαύριο Πέμπτη είναι προγραμματισμένη η ενδιάμεση αναθεώρηση των δεικτών MSCI και στην αγορά φημολογείται πως υπάρχει πιθανότητα να δούμε την Πειραιώς να επιστρέφει στους δείκτες, καθώς η κεφαλαιοποίηση της είναι 1,36 δις, δηλαδή έχει υπερβεί το όριο του 1 δις.\n- Αναβλήθηκε για τις 5 Δεκεμβρίου η προγραμματισμένη για σήμερα ετήσια συνάντηση του ομίλου Μυτιληναίου με τους αναλυτές.\n- Ένα fund που στοχεύει στις 3.500 μικρές και μεσαίες επιχειρήσεις οι οποίες έχουν μη εξυπηρετούμενα δάνεια ύψους άνω των 20 δισ. ευρώ ιδρύει ο έμπειρος τραπεζίτης Νικ. Καραμούζης. Όπως είπε στο Bloomberg κάποιες από αυτές τις εταιρίες έχουν σημαντική δυναμική εάν γίνουν οι κατάλληλες επενδύσεις. Στην προσπάθεια του SMERemediumCap Fund, ο Ν. Καραμούζης έχει μαζί του τον Κώστα Καραφωτάκη πρώην επικεφαλής της Olympia Group και τον Θ. Μόσχο, πρώην υψηλόβαθμό στέλεχος της ΕΛΛΑΚΤΩΡ. Στοχεύουν στην εξασφάλιση ιδιωτικών κεφαλαίων 100 εκατ. ευρώ ως το τέλος του έτους και σχεδιάζουν να κλείσουν τις δύο πρώτες συμφωνίες μέχρι το πρώτο εξάμηνο του 2020.\n- Άλλη νοοτροπία και προσέγγιση επέδειξε η πρόεδρος της Επιτροπής Κεφαλαιαγοράς Β. Λαζαράκου στην πρώτη συνεδρίαση της Συμβουλευτικής Επιτροπής, του οργάνου που απαρτίζουν όλοι οι φορείς της αγοράς. Η νέα πρόεδρος εμφανίστηκε στην πρώτη συνεδρίαση της Επιτροπής έχοντας μαζί της τον σχετικό νόμο και ζήτησε -σύμφωνα με τις διατάξεις- να εκλεγεί Γραμματέας και Αντιπρόεδρος, να τηρούνται πρακτικά κλπ. Μετά την πρωτοβουλία της Προέδρου, η Συμβουλευτική απέκτησε για πρώτη φορά στην ιστορία της Γραμματέα, τον Μπ. Εγγλέζο του ΣΕΔ και Αντιπρόεδρο τον χρηματιστή Αλ. Πουλαρίκα.\n- Μπορεί η τράπεζα Πειραιώς να αναχρηματοδότησε τα δάνεια της ΜΙG που είχε η Fortress, αλλά ζητά η αποπληρωμή του νέου δανείου να γίνει σε ένα χρόνο από τη χορήγηση του. Συνεπώς σε μερικούς μήνες θα πρέπει να περιμένουμε εξελίξεις.\n- Τουρνουά πόκερ προσεχώς στο Λουτράκι. Οι νέοι μέτοχοι του καζίνο έχουν μεγάλα σχέδια, μεταξύ των οποίων και τη συνεργασία με εταιρία τυχερών παιχνιδιών ώστε να διοργανώνουν και τουρνουά πόκερ.


"Πυρετός και αντιπυρετικά στα παιδιά" ένα ενδιαφέρον άρθρο - el\nγια όσους πιθανά έχουν επιστημονικές ενστάσεις στα όσα αναφέρω σχετικά με τον πυρετό\nΈνα ενδιαφέρον άρθρο από το παγκοσμίως εγκυρότερο παιδιατρικό περιοδικό.\nΠυρετός και αντιπυρετικά στα παιδιά\nSullivan JH, Rarrar HC, and the Section on Clinical Pharmacology and Therapeutics, and Committee on Drugs, American Academy Pediatrics\nPediatrics 2011, 127(3): 580-4\nΟ πυρετός αποτελεί ένα από τα πιο κοινά συμπτώματα που αντιμετωπίζουν παιδίατροι και άλλοι επαγγελματίες υγείας και, σύμφωνα με ορισμένες εκτιμήσεις, αντιπροσωπεύει το 1/3 των συμπτωμάτων κλινικής προβολής νόσου στα παιδιά. Η παρουσία πυρετού συνήθως οδηγεί σε έκτακτη επίσκεψη στο γιατρό ή τηλεφωνική επικοινωνία μαζί του, και ευρεία χρήση αντιπυρετικών που διατίθενται χωρίς ιατρική συνταγή.\nΣυχνά οι γονείς έχουν άγχος με τη διατήρηση φυσιολογικής θερμοκρασίας σώματος στο παιδί και πολλοί χορηγούν αντιπυρετικά, ακόμη και αν πρόκειται για πολύ χαμηλό ή και ανύπαρκτο πυρετό. Σχεδόν οι μισοί γονείς θεωρούν πυρετό θερμοκρασία σώματος κάτω από 38οC, 25% θα χορηγήσουν αντιπυρετικό για θερμοκρασία κάτω από 37.8ο C, ενώ 85% θα ξυπνούσαν το παιδί για να του δώσουν αντιπυρετικό. Δυστυχώς, οι γονείς σε ποσοστό μέχρι και 50% δεν δίνουν τη σωστή δόση αντιπυρετικού με περίπου 15% να χορηγούν μεγαλύτερη της θεραπευτικής δόσης ακεταμινοφένης ή ιβουπροφένης. Οι γονείς που γνωρίζουν ότι η δοσολογία πρέπει να βασίζεται στο σωματικό βάρος και όχι στην ηλικία του παιδιού ή το ύψος του πυρετού είναι λιγότερο πιθανό να κάνουν λάθος στη δοσολογία.\nΟ γιατρός και η νοσηλεύτρια είναι η κύρια πηγή πληροφόρησης των γονιών για την αντιμετώπιση του πυρετού, αν και οι απόψεις των γονιών σχετικά με την αντιμετώπιση του πυρετού αρκετές φορές δεν συμπίπτουν με εκείνη του γιατρού. Οι πιο συχνές ενδείξεις για τις οποίες οι παιδίατροι συνιστούν χορήγηση αντιπυρετικού είναι θερμοκρασία >38.3οC και γενικά η ανακούφιση του παιδιού. Αν και μόνο το 13% των παιδιάτρων αναφέρουν ειδικά την ανακούφιση του παιδιού ως κύρια ένδειξη χορήγησης αντιπυρετικού, ο στόχος αυτός γενικά εμπεριέχεται στις οδηγίες τους. Οι περισσότεροι παιδίατροι (80%) πιστεύουν ότι δεν πρέπει να ξυπνάμε ένα άρρωστο παιδί που κοιμάται, απλά και μόνο για να του δώσουμε αντιπυρετικό.\nΗ χορήγηση αντιπυρετικών είναι και θα παραμείνει κοινή πρακτική των γονιών, που, γενικά, ενθαρρύνεται και υποστηρίζεται από τον παιδίατρο. Για το λόγο αυτό, παιδίατροι και άλλοι επαγγελματίες υγείας είναι υπεύθυνοι για τη σωστή καθοδήγηση των γονιών σχετικά με τον πυρετό και τη χρήση αντιπυρετικών.\nΦυσιολογία του πυρετού\nΠρέπει να τονισθεί ότι ο πυρετός δεν είναι νόσος, αλλά ένας παθοφυσιολογικός μηχανισμός με ευεργετικά αποτελέσματα στην αντιμετώπιση μιας λοίμωξης. Ο πυρετός καθυστερεί την ανάπτυξη και τον πολλαπλασιασμό βακτηρίων και ιών, προάγει την παραγωγή ουδετερόφιλων λευκών αιμοσφαιρίων και Τ-λεμφοκυττάρων, και βοηθά την αντίδραση οξείας φάσης του οργανισμού. Το ύψος του πυρετού δεν συσχετίζεται πάντοτε με τη βαρύτητα της νόσου. Οι περισσότεροι πυρετοί είναι σύντομης διάρκειας, είναι καλοήθεις, και στην πραγματικότητα μπορούν να προστατεύουν τον ασθενή. Υπάρχουν στοιχεία που δείχνουν ευεργετικές επιπτώσεις του πυρετού σε ορισμένες παραμέτρους του ανοσιακού συστήματος, ενώ άλλα δείχνουν ότι ο πυρετός, αν και «ταλαιπωρεί» το παιδί, βοηθά το σώμα να αναρρώσει πιο γρήγορα από ιογενείς λοιμώξεις. Τα διαθέσιμα στοιχεία δεν μπορούν να δώσουν σαφή απάντηση στο ερώτημα αν τα αντιπυρετικά και ιδίως η ιβουπροφένη, μεμονωμένα ή σε συνδυασμό με ακεταμινοφένη, αυξάνουν τον κίνδυνο επιπλοκών σε ορισμένους τύπους λοιμώξεων. Στα ευεργετικά αποτελέσματα της μείωσης του πυρετού περιλαμβάνονται η ανακούφιση του ασθενούς και η μείωση των απωλειών μέσω της άδηλης αναπνοής, γεγονός που μπορεί να μειώσει την πιθανότητα αφυδάτωσης. Στους κινδύνους από τη μείωση του πυρετού περιλαμβάνονται η καθυστέρηση στην ταυτοποίηση του υποκείμενου προβλήματος και την έναρξη της κατάλληλης αγωγής, καθώς και ανεπιθύμητες ενέργειες των αντιπυρετικών.\nΔεν υπάρχουν καθόλου στοιχεία που υποστηρίζουν ότι τα παιδιά που πυρέσσουν, εξαιρουμένης της υπερθερμίας, διατρέχουν αυξημένο κίνδυνο σοβαρών επιπλοκών, όπως η εγκεφαλική βλάβη. Ο πυρετός είναι κοινή και φυσιολογική από πλευράς παθοφυσιολογίας αντίδραση, που οδηγεί σε αύξηση του «σημείου εκκίνησης» του υποθαλάμου ως απάντηση σε ενδογενή και εξωγενή πυογόνα. Αντίθετα, η υπερθερμία αποτελεί σπάνια παθοφυσιολογική αντίδραση στην οποία δεν επιτυγχάνεται φυσιολογική ομοιόσταση (καμία αλλαγή στο υποθαλαμικό «σημείο εκκίνησης»), με συνέπεια την παραγωγή θερμότητας σε επίπεδα που υπερβαίνουν την ικανότητα διαχείρισής της. Χαρακτηριστικό της υπερθερμίας είναι το θερμό, ξηρό δέρμα και δυσλειτουργία του κεντρικού νευρικού συστήματος, που οδηγεί σε παραλήρημα, σπασμούς ή κώμα. Η υπερθερμία πρέπει να αντιμετωπισθεί αμέσως, επειδή σε θερμοκρασία σώματος πάνω από 41ο C-42οC αρχίζουν να εμφανίζονται ανεπιθύμητες παθοφυσιολογικές εκδηλώσεις. Μελέτες σε επαγγελματίες υγείας, περιλαμβανομένων των ιατρών, έχουν δείξει ότι οι περισσότεροι από αυτούς πιστεύουν ότι ο κίνδυνων ανεπιθύμητων συμβαμάτων αυξάνεται σε θερμοκρασία πάνω από 40ο C, που οφείλεται σε απλό εμπύρετο νόσημα, είναι τελείως διαφορετικό από το παιδί που έχει θερμοκρασία 40ο C οφειλόμενη σε θερμοπληξία.\nΜια συζήτηση με θέμα τη χρήση αντιπυρετικών στο παιδί που πυρέσσει πρέπει να αρχίσει με τον καθορισμό του θεραπευτικού στόχου. Όταν ο γιατρός δίνει οδηγίες στους γονείς, πρέπει να τονίσει περισσότερο τη γενική κατάσταση του παιδιού και την παρουσία ενδείξεων σοβαρής νόσου παρά την επίτευξη φυσιολογικής θερμοκρασίας σώματος. Κύριος στόχος της χορήγησης αντιπυρετικών στο παιδί που πυρέσσει είναι η συνολική του ανακούφιση. Οι περισσότεροι παιδίατροι (και η παρατήρησή τους αυτή υποστηρίζεται μερικώς από ερευνητικά δεδομένα) ότι το παιδί που πυρέσσει έχει επηρεασμένη δραστηριότητα, ύπνο και συμπεριφορά σε συνδυασμό με μειωμένη πρόσληψη από το στόμα. Δεν υπάρχουν, όμως, επαρκή ερευνητικά δεδομένα σχετικά με τον βαθμό στον οποίο τα αντιπυρετικά βελτιώνουν την κακοδιαθεσία που σχετίζεται με πυρετό ή λοίμωξη. Δεν είναι σαφές αν η κακοδιαθεσία βελτιώνεται με την επίτευξη φυσιολογικής θερμοκρασίας σώματος, επειδή άλλα μέτρα ελέγχου του πυρετού, όπως χλιαρά επιθέματα, μπορούν να βελτιώσουν τη θερμοκρασία του σώματος χωρίς να βελτιώνουν την κακοδιαθεσία. Η χρήση αλκοολούχων επιθεμάτων πρέπει να αποφεύγεται, επειδή έχουν αναφερθεί ανεπιθύμητες ενέργειες από τη συστηματική απορρόφηση αλκοόλης. Επίσης, τα αντιπυρετικά έχουν και άλλες δράσεις, όπως αναλγησία, γεγονός που μπορεί να αυξάνει το συνολικό τους κλινικό αποτέλεσμα. Ασχέτως του ακριβούς μηχανισμού δράσης, πολλοί γιατροί συνεχίζουν να ενθαρρύνουν τη χρήση αντιπυρετικών πιστεύοντας ότι κύρια πλεονεκτήματά τους είναι η βελτίωση της κακοδιαθεσίας και η συνοδός βελτίωση της δραστηριότητας και της σίτισης του παιδιού, λιγότερη ευερεθιστότητα, και πιο αξιόπιστη αντίληψη της συνολικής κλινικής εικόνας. Επειδή αυτά είναι τα σημαντικότερα πλεονεκτήματα της χορήγησης αντιπυρετικών, είναι πολύ σημαντικό οι συμβουλές προς τους γονείς να εστιάζονται στην εκτίμηση της δραστηριότητας του παιδιού, την παρακολούθηση για σημεία σοβαρής νόσου, και την επαρκή ενυδάτωση με ικανοποιητική πρόσληψη υγρών.\nΗ επιθυμία να νοιώσει καλύτερα το παιδί που πυρέσσει πρέπει να αντιπαραβάλλεται με την επιθυμία απλώς μείωσης της θερμοκρασίας σώματος. Είναι τεκμηριωμένο ότι γονείς, γιατροί, και νοσηλευτές φοβούνται τον πυρετό λόγω δυνητικών ανεπιθύμητων εκδηλώσεων, γεγονός που περιγράφεται στη βιβλιογραφία ως «πυρετοφοβία». Η πυρετοφοβία βασίζεται στον φόβο ότι αν δεν αντιμετωπισθεί ο υψηλός πυρετός πρέπει να οδηγήσει σε σπασμούς, εγκεφαλική βλάβη ή θάνατο. Παρά το γεγονός ότι δεν υπάρχει σαφής τεκμηρίωση τέτοιας σχέσης, οι γιατροί ενισχύουν μια υπερβολική επιθυμία των γονιών να «ρίξουν τον πυρετό» με επιθετική αντιπυρετική αγωγή.\nΔεν υπάρχει κανένα στοιχείο που να δείχνει ότι η μείωση του πυρετού μειώνει τη νοσηρότητα ή τη θνητότητα ενός εμπύρετου νοσήματος. Εξαίρεση σ’ αυτό θα μπορούσαν να αποτελέσουν περιπτώσεις παιδιών με υποκείμενα χρόνια νοσήματα, τα οποία συνδυάζονται με μειωμένες μεταβολικές εφεδρείες, ή βαρέως πασχόντων παιδιών, τα οποία δεν μπορούν να ανταπεξέλθουν στις αυξημένες μεταβολικές ανάγκες της πυρεξίας. Επίσης, δεν υπάρχει κανένα στοιχείο που να δείχνει ότι η χρήση αντιπυρετικών μειώνει την υποτροπή πυρετικών σπασμών.\nΠολλοί παιδίατροι συνιστούν την προληπτική χορήγηση ακεταμινοφένης ή ιβουπροφένης πριν από εμβολιασμό, για να μειωθεί ο πόνος στο σημείο της ένεσης και να ελαχιστοποιηθεί η εμφάνιση πυρετού μετά τον εμβολιασμό. Δεν υπάρχει, όμως, καμιά τεκμηρίωση για την τακτική αυτή. Αντίθετα, τα ευρήματα πρόσφατης μελέτης δείχνουν πιθανή μειωμένη ανοσιακή απάντηση στο εμβόλιο σε άτομα που έκαναν προληπτική χρήση αντιπυρετικών.\nΑκεταμινοφένη-παρακεταμόλη(π.χ Depon, Panadol, Apotel, Dolal κ.ά.)\nΜετά τη συσχέτιση των σαλικυλικών με τη σύνδρομο Reye, η ακεταμινοφένη(παρακεταμόλη) αντικατέστησε την ασπιρίνη ως το συνηθέστερο αντιπυρετικό. Δόση 10-15 mg/kg από το στόμα ανά 4-6 ώρες θεωρείται ασφαλής και αποτελεσματική. Η αντιπυρετική δράση αρχίζει μετά από 30-60 λεπτά και σε περίπου 80% των παιδιών επιτυγχάνεται μείωση της θερμοκρασίας σώματος.\nΑν και έχουν προταθεί εναλλακτικά θεραπευτικά σχήματα, δεν υπάρχει ένδειξη ότι η φόρτιση είτε από το στόμα (30 mg/kg/δόση) είτε από το ορθό (40 mg/kg/ανά δόση) βελτιώνει το αντιπυρετικό αποτέλεσμα. Η υψηλότερη δοσολογία από το ορθό χρησιμοποιείται συχνά κατά τη διάρκεια χειρουργικών επεμβάσεων, αλλά όχι στη συνήθη κλινική πράξη, όπου τυχόν σύγχυση όσον αφορά στη δοσολογία, θα μπορούσε να οδηγήσει σε υπέρβαση και ηπατοτοξικότητα.\nΑν και στη συνιστώμενη δοσολογία σπάνια έχει αναφερθεί ηπατοτοξικότητα, αυτή, κατά κανόνα, παρατηρείται σε οξεία υπέρβαση της δοσολογίας, ενώ σε χρόνια υπέρβαση συζητείται η πιθανότητα φαρμακευτικής ηπατίτιδας. Το συνηθέστερο σενάριο είναι παιδιά που παίρνουν πολλαπλές υπερβολικές δόσεις (>15 mg/kg/δόση) ή συχνές θεραπευτικές δόσεις σε διάστημα κάτω των 4 ωρών, γεγονός που οδηγεί σε λήψη >90mg/kg/ημέρα για αρκετές ημέρες. Είναι λάθος να δίνονται σε παιδιά σκευάσματα ακεταμινοφένης που προορίζονται για ενηλίκους, επειδή με τον τρόπο αυτό είναι πολύ πιο εύκολο να υπάρξει υπέρβαση δοσολογίας. Σε μια μελέτη, τα μισά από τα παιδιά με ηπατοτοξικότητα είχαν πάρει σκεύασμα ενηλίκου.\nΈνα άλλο θέμα που έχει απασχολήσει είναι η επίδραση της ακεταμινοφένης σε συμπτώματα που σχετίζονται με άσθμα. Αν και το άσθμα έχει συσχετισθεί με ακεταμινοφένη, δεν έχει τεκμηριωθεί τέτοια παθογενετική σχέση.\nΙβουπροφένη(πχ Algofren, Brufen κ.ά.)\nΗ χρήση της ιβουπροφένης στην αντιμετώπιση του πυρετού παρουσιάζει αύξηση, επειδή φαίνεται να έχει μακρότερη κλινική δράση στη μείωση του πυρετού. Από διάφορες μελέτες προκύπτει ότι η ακεταμινοφένη και η ιβουπροφένη είναι πιο αποτελεσματικές από ψευδοφάρμακο, και ότι η ιβουπροφένη (10mg/kg/δόση) είναι τουλάχιστον εξίσου ή και περισσότερο αποτελεσματική με την ακεταμινοφένη (15mg/kg/δόση) στη μείωση του πυρετού, είτε ανά δόση είτε σε επαναλαμβανόμενη χορήγηση. Στοιχεία από σχετικές μελέτες δείχνουν ότι κύριοι καθοριστικοί παράγοντες για την αποτελεσματικότητα των αντιπυρετικών είναι ίσως το ύψος του πυρετού και η ηλικία του παιδιού παρά το είδος της αντιπυρετικής αγωγής. Παιδιά άνω των 6 χρόνων με υψηλότερο πυρετό ανταποκρίνονται λιγότερο στην αντιπυρετική αγωγή.\nΔεν υπάρχουν στοιχεία για σημαντικές διαφορές όσον αφορά στην ασφάλεια μεταξύ ακεταμινοφένης και ιβουπροφένης σε παιδιά, ηλικίας 6 μηνών μέχρι 12 χρονών, με εμπύρετο νόσημα. Όπως και άλλα μη στεροειδή αντιφλεγμονώδη, η ιβουπροφένη μπορεί δυνητικά να προκαλέσει γαστρίτιδα. Αυτό αποτελεί εξαίρεση, όταν πρόκειται για τρέχουσα αντιπυρετική αγωγή και όχι χρόνια χρήση, αν και αναφέρονται περιπτώσεις γαστρίτιδας, έλκους και αιμορραγίας από το πεπτικό ακόμη και στην τυπική αντιπυρετική χορήγηση. Η ιβουπροφένη δεν φαίνεται να επιδεινώνει τα συμπτώματα του άσθματος.\nΜια άλλη παράμετρος που πρέπει να ληφθεί υπ’ όψη είναι η νεφροτοξικότητα της ιβουπροφένης. Υπάρχουν πολλές αναφορές για παιδιά με εμπύρετο νόσημα, που εμφάνισαν νεφρική ανεπάρκεια μετά τη χορήγηση ιβουπροφένης ή άλλων μη στεροειδών αντιφλεγμονωδών. Χρειάζεται προσοχή όταν χορηγείται ιβουπροφένη σε παιδιά με αφυδάτωση ή σύνθετα ιατρικά προβλήματα. Σε παιδιά με αφυδάτωση, η σύνθεση προσταγλανδινών αποκτά όλο και μεγαλύτερη σημασία στην εξασφάλιση φυσιολογικής αιμάτωσης του νεφρού. Τα μη στεροειδή αντιφλεγμονώδη παρεμβαίνουν στη δράση των προσταγλανδινών στο νεφρό μειώνοντας την αιματική ροή με δυνητικό επακόλουθο την πρόκληση ή επιδείνωση ήδη υπάρχουσας νεφρικής δυσλειτουργίας. Μεγαλύτερο κίνδυνο εμφάνισης νεφρικής δυσλειτουργίας διατρέχουν με αφυδάτωση, καρδιαγγειακές παθήσεις, προϋπάρχουσα νεφρική νόσο, ή ταυτόχρονη χορήγηση άλλων νεφροτοξικών φαρμάκων. Μια άλλη δυνητική ομάδα κινδύνου αποτελούν τα βρέφη ηλικίας κάτω των 6 μηνών λόγω δυνητικών διαφορών στη φαρμακοκινητική της ιβουπροφένης και τη νεφρική λειτουργία στην ηλικία αυτή. Αν και η ιβουπροφένη χρησιμοποιείται σε νεογνά με ανοιχτό βοτάλειο, δεν υπάρχουν επαρκή στοιχεία για να υποστηριχθεί η χορήγηση ιβουπροφένης ως αντιπυρετικού ή αναλγητικού σε ηλικίες κάτω των 6 μηνών. Ένα άλλος δυνητικός κίνδυνος από τη χρήση ιβουπροφένης αφορά στην πιθανή συσχέτιση μεταξύ ιβουπροφένης και σχετιζόμενης με ανεμευλογιά διεισδυτικής λοίμωξης από στρεπτόκοκκο ομάδας Α, αλλά τα μέχρι στιγμής διαθέσιμα στοιχεία δεν είναι αρκετά για να υποστηριχθεί αιτιοπαθογενετική μεταξύ ιβουπροφένης και διεισδυτικής λοίμωξης από στρεπτόκοκκο ομάδας Α.\nΣυνδυασμένη αντιπυρετική αγωγή\nΜια συνήθης πρακτική είναι η εναλλάξ ή συνδυασμένη χορήγηση ακεταμινοφένης και ιβουπροφένης. Σε 5 μελέτες στις οποίες συγκρίθηκε η εναλλάξ χορήγηση ακεταμινοφένης και ιβουπροφένης με τη χορήγηση μόνο ακεταμινοφένης ή ιβουπροφένης διαπιστώθηκε ότι, αρχικά, οι μεταβολές της θερμοκρασίας ήταν παρόμοιες σε όλες τις ομάδες ασχέτως θεραπευτικού σχήματος, αλλά 4 ή περισσότερες ώρες μετά την έναρξη της αντιπυρετικής αγωγής, με την εναλλάξ χορήγηση των αντιπυρετικών καταγράφηκαν σταθερά πιο χαμηλές θερμοκρασίες σώματος. Περισσότερα παιδιά παρέμειναν απύρετα 6 ή 8 ώρες μετά το αντιπυρετικό στην ομάδα της εναλλάξ χορήγησης αντιπυρετικού (83% και 81% αντίστοιχα) σε σχέση με τα παιδιά που πήραν μόνο ιβουπροφένη (58% και 35%, αντίστοιχα). Επίσης, σε μελέτη στην οποία εκτιμήθηκαν ως παράμετροι το στρες και η κακοδιαθεσία του παιδιού, διαπιστώθηκε ότι ο συνδυασμός των αντιπυρετικών μείωνε περισσότερο το στρες και τον χρόνο φροντίδας του παιδιού.\nΠαρά τα ανωτέρω δεδομένα, που δείχνουν ότι ο συνδυασμός των αντιπυρετικών μπορεί να είναι πιο αποτελεσματικός στη μείωση του πυρετού, παραμένουν ερωτήματα σχετικά με την ασφάλεια της πρακτικής αυτής και τη βελτίωση της κακοδιαθεσίας του παιδιού, που αποτελεί και πρωταρχικό θεραπευτικό στόχο. Επίσης, ο συνδυασμός αντιπυρετικών αυξάνει την πιθανότητα λάθους από πλευράς γονέων, όσον αφορά στην ακριβή δοσολογία, με κίνδυνο χορήγησης είτε μεγαλύτερων είτε υποθεραπευτικών δόσεων.\nΑν και ο συνδυασμός φαίνεται να εξασφαλίζει καλύτερο έλεγχο του πυρετού, κανένα στοιχείο δεν υπάρχει που να δείχνει ότι βελτιώνονται συνολικά άλλες κλινικές εκβάσεις. Ως εκ τούτου, η εναλλάξ χορήγηση ακεταμινοφένης ή ιβουπροφένης δεν μπορεί ούτε να υποστηριχθεί ούτε να απορριφθεί στην τρέχουσα κλινική πράξη. Ο γιατρός που θα επιλέξει αυτό το σχήμα, πρέπει να είναι πολύ σαφής στις οδηγίες του και τους γονείς ως προς την ακριβή δοσολογία και τα μεσοδιαστήματα των δόσεων, και να τονίζει περισσότερο τη σημασία της ανακούφισης του παιδιού αντί της μείωσης του πυρετού.


Καφέ Frou Frou\nΈνα μοναδικό νησί που διαφέρει από τα υπόλοιπα\nΤην Αμοργό θα τη βρείτε στο νοτιοανατολικό άκρο των Κυκλάδων, κάπου ανάμεσα στη Νάξο, τις Μικρές Κυκλάδες και την Αστυπάλαια. Φτάνοντας στο ιδιαίτερο αυτό μέρος θα ανακαλύψετε ένα ελληνικό νησί απείραχτο από τον μαζικό τουρισμό, όπου διατηρούνται ακόμη αρχαία έθιμα, ενώ τα παλιά μονοπάτια και τα αυθεντικά χωριά μαγεύουν.\nΚι εκεί, όπως και στα περισσότερα μικρά και μεγάλα νησιά, θα θαυμάσετε ένα υπέροχο ηλιοβασίλεμα που θα κάνει τα λευκά σπιτάκια να φαίνονται παραμυθένια. Θα περπατήσετε στα στενά της και θα εντυπωσιαστείτε από τα μοναστήρια και τους πύργους της, που την κάνουν μοναδική και εντυπωσιακή. Θα μαγευτείτε από τα τιρκουάζ νερά της και τα άγρια βράχια της που συνθέτουν ένα τοπίο βγαλμένο από παραμύθι!\nTip: Μπορείτε να την προσεγγίσετε με πλοίο από τον Πειραιά ή από τη Νάξο.\nΚάντε check in στο απίθανο Vigla Hotel, που βρίσκεται στα Θολάρια στο παραδοσιακό χωριό της Αμοργού με τους φιλόξενους κατοίκους που θα σας καλωσορίσουν με ένα χαμόγελο. Η κυκλαδίτικη αρχιτεκτονική, με τα ασβεστωμένα σπίτια σχεδόν σκαλισμένα στους απότομους βράχους, πραγματικά κόβει την ανάσα. Είναι το ιδανικό σημείο εκκίνησης για λάτρεις της πεζοπορίας, καθώς πολλά μονοπάτια ξεκινούν κοντά στο ξενοδοχείο.\nΕξαιρετική επιλογή αποτελεί όμως και το Aegialis Hotel & Spa, με όλα του τα δωμάτια να προσφέρουν καταπληκτική θέα προς το Αιγαίο. Η μοναδική αμοργιανή φιλοξενία σε συνδυασμό με την κυκλαδίτικη ομορφιά υπόσχεται να σας χαρίσει μοναδικές διακοπές και ακόμη πιο γλυκές αναμνήσεις!\nΤα πράγματα που πρέπει να δείτε και να κάνετε στην Αμοργό είναι πολλά. Ξεκινήστε την περιήγησή σας από τη συγκλονιστική Μονή της Παναγιάς της Χαζοβιώτισσας, που είναι χτισμένη κυριολεκτικά μέσα στα βράχια. Μπείτε από τη στενή πόρτα και ανεβείτε τους 8 ορόφους του μοναστηριού -με πλάτος 5 μέτρα- για να φτάσετε στο Καθολικό με τις βυζαντινές εικόνες της Χοζοβιώτισσας. Να σημειωθεί πως πρέπει να αντέξετε τα 300 σκαλοπάτια στην ανάβαση, αλλά, όταν φτάσετε, σίγουρα θα συνειδητοποιήσετε πως άξιζε τον κόπο! Συνεχίστε με τη Χώρα και το Κάστρο της Αμοργού που θα σας ταξιδέψουν στο βυζαντινό και ενετικό παρελθόν του νησιού. Ανεβείτε και απολαύστε τη υπέροχη θέα.\nΈπειτα κολυμπήστε στην υπέροχη παραλία της Αγίας Άννας που κλέβει τη παράσταση! Πρόκειται για μία βοτσαλωτή παραλία με καταγάλανα νερά που φιλοξένησε τα γυρίσματα της περίφημης ταινίας «Απέραντο Γαλάζιο». Αν και πολύ δημοφιλές σημείο, η Αγία Άννα δεν είναι οργανωμένη και είναι το ιδανικό μέρος για καταδύσεις και κολύμβηση με αναπνευστήρα. Επίσης, κάντε μία στάση για βουτιά στο ναυάγιο Olympia, στο μικρόκόλπο Λίβερος, στο νοτιοδυτικό τμήμα της Αμοργού, το οποίο παρασύρθηκε στη στεριά το 1979, καθώς ερχόταν από την Κύπρο, χωρίς καμία ανθρώπινη απώλεια.\nΤέλος, μη χάσετε την ευκαιρία να επισκεφτείτε τον κόλπο της Αιγιάλης που περιβάλλεται από τρία αυθεντικά κυκλαδίτικα χωριά: τη Λαγκάδα, τα Θολάρια και τον Ποταμό, τα οποία προσφέρουν καταπληκτική θέα. Ακόμη κάποιο απόγευμα κάντε μία βόλτα στον αρχαιολογικό χώρο της Αρχαίας Μίνωας, που βρίσκεται 3 χλμ από το λιμάνι των Καταπόλων. Ένα από τα καλά κρυμμένα μυστικά του νησιού είναι το εγκαταλελειμμένο χωριό Ασφοντυλίτη, που θα το βρείτε στον δρόμο προς τη Χώρα από την Αιγιάλη. Αποτελεί μοναδικό θέαμα για όποιον το επισκέπτεται!\nΣτη Αμοργό δε θα βρείτε luxury εστιατόρια και gourmet πιάτα, θα ανακαλύψετε μικρές ταβέρνες και εκπληκτικές γεύσεις. Breathtaking view στο ηλιοβασίλεμα θα απολαύσετε από το διάσημο καφέ Frou Frou, που βρίσκεται στον Όρμο της Αιγιάλης και αποτελεί σταθερή αξία του νησιού. Το βράδυ επιλέξτε την ταβέρνα Πανόραμα που αποτελεί μαγαζί-θρύλος και δοκιμάστε τη σπεσιαλιτέ του, που είναι το παραδοσιακό πατατάτο, κρέας κοκκινιστό με πατάτες.\nMust αποτελεί επίσης η μεγάλη βεράντα της Αμβροσίας, που βρίσκεται μέσα στο ξενοδοχείο Aegialis. Εκεί θα βρείτε ντόπιες γεύσεις με κάποιες πινελιές από το διεθνή γαστρονομικό χάρτη. Τέλος, ένα από τα βράδια σας, πρέπει να επισκεφτείτε το μαγικό Απόσπερο που βρίσκεται στη Χώρα. Το μενού είναι πλούσιο με ντόπια προϊόντα και παραδοσιακές γεύσεις που σερβίρονται στα μικρά τραπεζάκια του, με πολλή αγάπη από τους ιδιοκτήτες. Τέλος, πιείτε ένα ποτό στο διάσημο Σελάδι, ένα παλιό μανάβικο που μετατράπηκε σε γραφικό μπαράκι που εκτός των άλλων συγκλονίζει με τη θέα του.\nΈνα υπέροχο νησί για να ζήσετε το αυθεντικό ελληνικό καλοκαίρι!\nΚεντρική Φωτογραφία: Αγία Άννα


Όταν τα γεγονότα δε συμφωνούν μαζί μας, κακό του κεφαλιού τους... - PBNEWS - Ειδήσεις με ονοματεπώνυμο\nΌταν τα γεγονότα δε συμφωνούν μαζί μας, κακό του κεφαλιού τους…\nΦεβρουάριος 5, 2020Φεβρουάριος 5, 2020By pbnews\nΤου ADRIAN BARDON\nΑναδημοσίευση από το www.niemanlab.org. Εδώ ολόκληρο το άρθρο.\nΥπάρχει κάτι σάπιο στην κατάσταση της αμερικανικής πολιτικής ζωής. Οι Η.Π.Α. (μεταξύ άλλων εθνών) χαρακτηρίζονται όλο και περισσότερο από πολύ πολωμένες, πληροφοριακά «μονωμένες» ιδεολογικές κοινότητες που καταλαμβάνουν τα δικά τους πραγματολογικά σύμπαντα.\nΜέσα στη συντηρητική πολιτική μπλογκόσφαιρα, η υπερθέρμανση του πλανήτη για παράδειγμα, είναι είτε μια απάτη (hoax) ή τόσο αβέβαιη ώστε να είναι ανάξια σχολιασμού. Μέσα σε άλλες γεωγραφικές ή online κοινότητες, τα εμβόλια, το φθοριούχο νερό και τα γενετικώς τροποποιημένα τρόφιμα θεωρούνται ότι είναι επικίνδυνα. Τα «δεξιά» μέσα μαζικής ενημέρωσης περιγράφουν μια λεπτομερή εικόνα του πώς ο Donald Trump είναι το… θύμα μιας κατασκευασμένης συνωμοσίας.\nΤίποτε από αυτά δεν είναι σωστό, όμως. Η πραγματικότητα της ανθρωπογενούς υπερθέρμανσης του πλανήτη είναι παγιωμένη επιστημονική γνώση. Η υποτιθέμενη σχέση μεταξύ των εμβολίων και του αυτισμού έχει καταρριφθεί τόσο οριστικά όσο τίποτα, στην ιστορία της επιδημιολογίας. Είναι εύκολο να βρει κανείς έγκυρες διαψεύσεις των αθωωτικών για τον εαυτό του, ισχυρισμών του Donald Trump σχετικά με την Ουκρανία και πολλά άλλα θέματα.\nΩστόσο, πολλοί μορφωμένοι άνθρωποι ειλικρινά απορρίπτουν συμπεράσματα βασισμένα σε αποδεικτικά στοιχεία πάνω σε αυτά τα θέματα…\nΘεωρητικά, η επίλυση πραγματολογικών διαφορών θα έπρεπε να είναι σχετικά εύκολη: απλά παρουσιάστε τα στοιχεία μιας ισχυρής επικρατούσας θέσης επί ενός ειδικού θέματος. Η προσέγγιση αυτή επιτυγχάνεται τις περισσότερες φορές όταν το ζήτημα είναι, ας πούμε, το ατομικό βάρος του υδρογόνου.\nΑλλά τα πράγματα δεν λειτουργούν με αυτόν τον τρόπο όταν η επιστημονική επικρατούσα άποψη παρουσιάζει μια εικόνα που απειλεί την ιδεολογική κοσμοθεωρία κάποιου. Στην πράξη, αποδεικνύεται ότι η πολιτική, θρησκευτική ή εθνική ταυτότητα ενός ατόμου προβλέπει αρκετά αποτελεσματικά την προθυμία του να δεχτεί ή όχι, την ειδική γνώση σε οποιοδήποτε πολιτικοποιημένο ζήτημα.\nΗ υποκινούμενη συλλογιστική είναι αυτό που οι κοινωνικοί επιστήμονες ονομάζουν «διαδικασία λήψης αποφάσεων» για τα αποδεικτικά στοιχεία που δέχονται με βάση τα συμπεράσματα που προτιμούν… Όπως εξηγώ στο βιβλίο μου «Η αλήθεια για την άρνηση: προκατάληψη και αυταπάτη στην επιστήμη, την πολιτική και τη θρησκεία» («The Truth About Denial: Bias and Self-Deception in Science, Politics, and Religion»), αυτή η πολύ ανθρώπινη τάση ισχύει για όλα τα είδη συμβάντων σχετικά με τον φυσικό κόσμο, την οικονομική ιστορία και τα τρέχοντα γεγονότα.\nΗ διεπιστημονική μελέτη αυτού του φαινομένου έχει λάβει διαστάσεις μόνο κατά τα τελευταία έξι ή επτά χρόνια. Ένα πράγμα έχει καταστεί σαφές: Η αποτυχία των διαφόρων ομάδων να αναγνωρίσουν την αλήθεια, για παράδειγμα, για την αλλαγή του κλίματος, δεν εξηγείται από την έλλειψη πληροφοριών σχετικά με την επιστημονική γνώση επί του θέματος.\nΑντίθετα, αυτό που ισχυρά προβλέπει την απόρριψη της επιστημονικής γνώσης πάνω σε πολλά αμφιλεγόμενα θέματα, είναι απλώς η πολιτική πεποίθηση ενός ατόμου.\nΜια μετα-μελέτη του 2015 έδειξε ότι η ιδεολογική πόλωση πάνω στην πραγματικότητα της κλιματικής αλλαγής αυξάνεται πραγματικά ανάλογα με τις γνώσεις περί πολιτικής, επιστήμης και / ή της ενεργειακής πολιτικής των ερωτηθέντων. Οι πιθανότητες ένας συντηρητικός να είναι «αρνητής» της κλιματικής αλλαγής είναι σημαντικά υψηλότερες αν αυτός ή αυτή είναι απόφοιτος κολλεγίου. Οι συντηρητικοί που σημειώνουν υψηλότερες επιδόσεις στις δοκιμασίες διανοητικής επιτήδευσης ή σε δεξιότητες ποσοτικής συλλογιστικής είναι οι πλέον επιρρεπείς στην αιτιολογημένη συλλογιστική σχετικά με την επιστήμη του κλίματος.\nΑυτό δεν είναι μόνο πρόβλημα για τους συντηρητικούς. Όπως απέδειξε ο ερευνητής Dan Kahan, οι φιλελεύθεροι είναι λιγότερο πιθανό να δεχτούν την επικρατούσα άποψη των ειδικών σχετικά με τη δυνατότητα ασφαλούς αποθήκευσης πυρηνικών αποβλήτων ή με τις συνέπειες των νόμων περί πυροβόλων όπλων.\nΟι πρόγονοί μας εξελίχθηκαν σε μικρές ομάδες, όπου η συνεργασία και η πειθώ είχαν τουλάχιστον τόσο να κάνουν με την αναπαραγωγική επιτυχία, όσο και οι ακριβείς πραγματολογικές τους πεποιθήσεις για τον κόσμο. Η ένταξη στη φυλή ενός ατόμου απαιτούσε την αφομοίωσή του στο ιδεολογικό σύστημα πεποιθήσεων της ομάδας. Μια ενστικτώδης προκατάληψη για χάρη της ομάδας και της κοσμοθεωρίας κάποιου είναι βαθιά ριζωμένη στην ανθρώπινη ψυχολογία.\nΗ αίσθηση ενός ανθρώπου για τον εαυτό του είναι στενά συνδεδεμένη με την ταυτοτική κατάσταση και τις πεποιθήσεις της ομάδας του ή της. Δεν εκπλήσσει λοιπόν το γεγονός ότι οι άνθρωποι αντιδρούν αυτόματα και αμυντικά στις πληροφορίες που απειλούν την ιδεολογική τους κοσμοθεωρία. Αντιδρούμε με εξορθολογισμό και επιλεκτική αξιολόγηση των αποδεικτικών στοιχείων – δηλαδή, συμμετέχουμε σε μια επιβεβαίωση με προκατάληψη, δίνοντας πίστη σε μαρτυρίες ειδικών που μας αρέσουν και βρίσκουμε λόγους να απορρίψουμε τα υπόλοιπα…\nΟι πολιτικοί επιστήμονες Charles Taber και Milton Lodge επιβεβαίωσαν πειραματικά την ύπαρξη αυτής της αυτοματοποιημένης αντίδρασης. Διαπίστωσαν ότι τα μεροληπτικά θέματα, όταν παρουσιάζονται με φωτογραφίες πολιτικών, παράγουν μια συναισθηματική απάντηση «like/dislike» που προηγείται κάθε είδους συνειδητής, ή πραγματικής εκτίμησης ως προς το ποιος απεικονίζεται.\nΣε ιδεολογικά φορτισμένες καταστάσεις, οι προκαταλήψεις κάποιου καταλήγουν να επηρεάζουν τις τελεολογικές πεποιθήσεις κάποιου. Στο βαθμό που εσείς ορίζετε τον εαυτό σας ως προς τις πολιτισμικές σας ευθύνες, οι πληροφορίες που απειλούν το σύστημα πεποιθήσεών σας – ας πούμε, πληροφορίες σχετικά με τις αρνητικές επιπτώσεις της βιομηχανικής παραγωγής στο περιβάλλον – μπορούν να απειλήσουν την αίσθηση της ταυτότητάς σας. Αν είναι μέρος της κοσμοθεωρίας της ιδεολογικής κοινότητάς σας ότι τα αφύσικα πράγματα είναι ανθυγιεινά, οι πραγματολογικές πληροφορίες σχετικά με μια επιστημονική επικρατούσα θέση σχετικά με την ασφάλεια των εμβολίων ή των Γενετικώς Τροποποιημένων Οργανισμών, μοιάζει σαν μια προσωπική επίθεση.\nΟι απροσδόκητες πληροφορίες μπορούν επίσης να απειλούν με άλλους τρόπους. Οι θεωρητικοί του συστήματος της Δικαιοσύνης, όπως ο ψυχολόγος John Jost, έχουν δείξει πώς καταστάσεις που αποτελούν απειλή για τα καθιερωμένα συστήματα προκαλούν ανελαστική σκέψη και επιθυμία για κλείσιμο. Για παράδειγμα, όπως επανειλημμένα ανασκοπείται ο Jost και οι συνάδελφοί του, οι πληθυσμοί που αντιμετωπίζουν οικονομική δυσπραγία ή εξωτερική απειλή έχουν συχνά στραφεί σε αυταρχικούς ιεραρχικούς ηγέτες που υπόσχονται ασφάλεια και σταθερότητα.\nΑυτού του είδους η φορτισμένη με επιπτώσεις αιτιολογημένη σκέψη με κίνητρα εξηγεί ένα ευρύ φάσμα παραδειγμάτων μιας ακραίας, ανθεκτικής στις αποδείξεις απόρριψης των ιστορικών γεγονότων και της επιστημονικής αυθεντίας.\nΈχει αποδειχθεί ποτέ ότι οι περικοπές φόρων γίνονται αποδεκτές με όρους οικονομικής ανάπτυξης; Οι κοινότητες με μεγάλο αριθμό μεταναστών έχουν υψηλότερα ποσοστά βίαιου εγκλήματος; Μήπως η Ρωσία αναμείχθηκε στις προεδρικές εκλογές των Η.Π.Α. το 2016; Προφανώς, η γνώμη των ειδικών όσον αφορά αυτά τα θέματα χειραγωγείται από τα «οπαδικά» μέσα μαζικής ενημέρωσης όπως και αν τα ίδια τα αποδεικτικά στοιχεία είναι εγγενώς μεροληπτικά.\nΦαινόμενα αρνητισμού είναι πολλά και ποικίλα, αλλά η ιστορία πίσω από αυτά είναι, τελικά, αρκετά απλή. Η ανθρώπινη γνώση είναι αδιαχώριστη από τις ασυνείδητες συναισθηματικές αντιδράσεις που πηγαίνουν χέρι χέρι μαζί της. Υπό τις σωστές συνθήκες, τα παγκόσμια ανθρώπινα χαρακτηριστικά όπως η ευνοιοκρατία (μεροληψία) εντός μιας ομάδας, το υπαρξιακό άγχος και η επιθυμία για σταθερότητα και έλεγχο συνδυάζονται σε μια τοξική, δικαιολογούμενη από το σύστημα πολιτική ταυτότητας.\nΌταν τα συμφέροντα, τα πιστεύω ή τα δόγματα απειλούνται από ανεπιθύμητες πραγματολογικές πληροφορίες, η προκατειλημμένη σκέψη γίνεται άρνηση. Και, δυστυχώς, αυτά τα γεγονότα σχετικά με την ανθρώπινη φύση μπορούν να χειραγωγηθούν για πολιτικούς σκοπούς.\nΑυτή η εικόνα είναι λίγο ζοφερή, διότι υποδηλώνει ότι τα γεγονότα από μόνα τους έχουν περιορισμένη ισχύ για την επίλυση πολιτικοποιημένων ζητημάτων, όπως η αλλαγή του κλίματος ή η πολιτική μετανάστευσης. Αλλά κανονικά, η κατανόηση του φαινομένου της άρνησης είναι σίγουρα ένα κρίσιμο πρώτο βήμα για την αντιμετώπισή του.\nPrevious ΆρθροΚαυγάς για τους διορισμούς: Ποιος τους έκανε;Next ΆρθροΜε ασκήσεις ενεργοποίησης και ενδυνάμωσης η σημερινή προπόνηση του ΠΑΣ


ΑΡΜΕΝΙΑ: Srbuk: "Θέλω πάνω απ' όλα το τραγούδι μου να είναι hit"!\nΣυνέντευξη παραχώρησε πρόσφατα στο NEWS.am και στην ενότητα STYLE η Srbuk, κατά κόσμον Srbuhi Sargsyan, η εκπρόσωπος της Αρμενίας στη Eurovision 2019. Κεντρικό θέμα συζήτησης φυσικά ήταν η απόφαση της συμμετοχής της στον δημοφιλή διαγωνισμό τραγουδιού από τον κρατικό ραδιοτηλεοπτικό φορέα της Αρμενίας αλλά και το πως θέλει η ίδια να βιώσει όλη αυτήν την εμπειρία.\nΣυνέντευξη: Syune Arakelyan | Φωτογραφικό υλικό: NEWS.am STYLE\nΤο άστρο της ξεκίνησε να λάμπει το 2012 όταν η ίδια τερμάτισε στην 2η θέση του «The X-Factor» της Αρμενίας. Η αποκορύφωση της δόξας ήρθε μόλις φέτος όταν τερμάτισε στην 4η θέση του «The Voice» της Ουκρανίας. Έχοντας ήδη γίνει είδωλο στην Αρμενία και ανερχόμενο pop αστέρι σε όλες τις χώρες της Πρώην Σοβιετικής Ένωσης, η επιλογή του ονόματός της για την Eurovision 2019 έδωσε μεγάλο ενθουσιασμό και συγκίνηση στους Αρμένιους οπαδούς. Η ίδια σχολίασε το γεγονός αυτό ως εξής:\nΕίμαι πραγματικά ευγνώμων για όλη την εμπιστοσύνη και την υποστήριξη από εμένα για αυτή τη μοναδική ευκαιρία. Με μια λέξη μου φαίνεται δύσκολο να περιγράψω πώς αισθάνομαι. Στην πραγματικότητα, είμαι πολύ χαρούμενος, αλλά παράλληλα, εξακολουθώ να σκέφτομαι πόσο υπεύθυνο θα είναι για εκατομμύρια θεατές να εκπροσωπούν ολόκληρο το έθνος. Το ποσό της ευθύνης είναι πολύ υψηλό. Παρ ‘όλα αυτά, θα κάνω το καλύτερό μου για να πάρω τη μέγιστη ευχαρίστηση από την ένταση σε κάθε στιγμή.»\nΈχει παίξει το όνομα της Srbuk για τον διαγωνισμό και παλαιότερα;\nΕδώ και τρία συνεχόμενα χρόνια, όταν πλησιάζει ο καιρός για τις πρώτες ανακοινώσεις για την Eurovision ομολογώ πως ο κύκλος μου και οι θαυμαστές μου, μου έστελναν άπειρα μηνύματα να συζητήσω με το κρατικό κανάλι για το θέμα της εκπροσώπησης. Φυσικά υπήρχαν και άλλα ονόματα στο τραπέζι, αλλά η κίνηση αυτή με συγκινούσε ιδιαίτερα. Η Eurovision είναι κάτι που επιθυμούσα και μ’ αρέσει. Χαίρομαι που φέτος, ήρθε αυτή η ώρα και για εμένα»\nΠως θα προκύψει το τελικό τραγούδι και ποια η άποψη της ίδιας της Srbuk γι’ αυτό;\nΠάνω απ’ όλα θέλω το τραγούδι μου να είναι hit, να έχει τα φόντα να γίνει επιτυχία στις χώρες που χτίζω τα βήματα της καριέρας μου και – μακάρι – και στην υπόλοιπη Ευρώπη. Θα με ενδιέφερε να είναι εύκολο για τη μνήμη του κόσμου, να το θυμούνται εύκολα δηλαδή, και φυσικά να είναι κοντά στο στυλ και την προσωπικότητά μου. Θα ήθελα να προσκαλέσω όλους τους ενδιαφερόμενους συνθέτες και στιχουργούς να παρουσιάσουν τις ιδέες τους στο selection@armtv.com πριν τις 10 Ιανουαρίου 2019. Να δώσουν βάση, να βάλουν όλη τους την έμπνευση και να είναι απόλυτα δημιουργικοί διότι το τραγούδι σε αυτόν τον διαγωνισμό είναι το Α και το Ω.»\nΣτις αρχές του μήνα, το NEWS.am STYLE προσέγγισε και τους αρχηγούς της Αρμενικής αποστολής για τη Eurovision Anushik Ter-Ghukasyan και David Tserunyan προκειμένου να σχολιάσουν την εσωτερική απόφαση της κρατικής τηλεόρασης, στον διαγωνισμό η Αρμενία να εκπροσωπηθεί από την Srbuk.\nΔεν είναι η πρώτη φορά που η Κρατική Τηλεόραση διαλέγει τον εκπρόσωπο της χώρας μέσω εσωτερικής επιλογής. Το «Depi Evratesil» είναι ένα format που χρησιμοποιήθηκε δύο χρονιές (2017, 2018) και είναι ένα μακροσκελές πρόγραμμα το οποίο θέλει προετοιμασία μήνες πριν. Για να γλυτώσουμε χρόνο και παράλληλα να ξοδέψουμε ώρες και ενέργεια στην πιο άρτια προετοιμασία της συμμετοχής, επιλέξαμε φέτος να κάνουμε απευθείας ανάθεση στην Srbuk, η οποία θεωρείται από πολλούς (επαγγελματίες και μη) ως εξαιρετική πρόταση για τον θεσμό της Eurovision. » σχολίασε ο David.\nΕδώ και δύο χρόνια, το όνομα της Srbuk ανακυκλωνόταν τρελά στις συζητήσεις για τον διαγωνισμό της Eurovision. Οι fans την θέλουν σαν τρελοί, φωνητικά η ίδια είναι άψογη, έχει ενέργεια στη σκηνή, έχει καλλιτεχνικό attitude και όλοι αυτοί οι παράγοντες έπαιξαν ρόλο στην απόφαση της κρατικής τηλεόρασης» τονίζει η Anoushik.\nΤέλος, η παραγωγός του armpublictv και υπεύθυνη της Αρμενικής αποστολής, δήλωσε πως έχει συνεργαστεί ξανά στο πρόσφατο παρελθόν με την Srbuk και έμεινε έκπληκτη με την συνέπεια και την πειθαρχία της. Ακόμη και αυτό έπαιξε ρόλο, όπως παραδέχεται, στην τελική απόφαση. Η ίδια η Anushik Ter-Ghukasyan δηλώνει βαθύτατα ικανοποιημένη που η κρατική τηλεόραση δέχεται από τώρα τόσο θερμά και ενθαρρυντικά μηνύματα για την Srbuk και για το που συμπίπτουν οι επιθυμίες του φορέα με αυτές του κόσμου.\nΗ κρατική τηλεόραση της Αρμενίας όσον αφορά τον διαγωνισμό της Eurovision δηλώνει πως τώρα βρίσκεται στο πιο σημαντικό στάδιο: αυτό της επιλογής του τραγουδιού. Οι ενδιαφερόμενοι συνθέτες έχουν περιθώριο μέχρι τις 10 Ιανουαρίου 2019 να καταθέσουν τις προτάσεις τους στο selection@armtv.com. Οι προϋποθέσεις είναι γνωστές: Τα υποψήφια τραγούδια δεν θα πρέπει να ξεπερνάνε σε διάρκεια τα τρία λεπτά, δεν πρέπει να έχουν κυκλοφορήσει δημόσια πριν από την 1η Σεπτεμβρίου 2018, δεν θα πρέπει να αποτελούν προπαγάνδα ή διαφήμιση οποιουδήποτε οργανισμού ή προϊόντος ενώ μπορούν να είναι γραμμένα σε οποιαδήποτε γλώσσα, με πιο επιθυμητές την Αρμενική και την Αγγλική. Φυσικά, οι στίχοι δεν θα πρέπει να έχουν πολιτικά μηνύματα, να είναι προσβλητικοί και σε ανάρμοστη γλώσσα.\nEurostars, Eurovision 2019, Αρμενίαarmenia, dare to dreaam, Eurovision, eurovision 2019, interview, newsam, Srbuhi, Srbuhi Sargsyan, srbuk, αρμενία, συνέντευξη


Λάρισα: Έσπασε τα ισόβια ο ιερέας για την υπεξαίρεση 3.800.000 ευρώ! Το απίστευτο κόλπο με τα χρήματα - seleo.gr\nΕλεύθερος αφέθηκε ο ισοβίτης – πρώην ιερέας των Φαρσάλων –\nπου είχε καταδικαστεί σε ισόβια κάθειρξη κατηγορούμενος για υπεξαίρεση 3,8 εκατ. ευρώ από τα ταμεία του Ελληνικού Δημοσίου με αφορμή την υπόθεση της μισθοδοσίας ιερέων της Μητρόπολης Θεσσαλιώτιδος και Φαναριοφερσάλων.\nΤο Πενταμελές Εφετείο Λάρισας έκανε δεκτή την Πέμπτη την αίτηση αναστολής εκτέλεσης της ποινής του 44χρονου ισοβίτη (σ.σ. καθαιρέθηκε από ιερέας) με τον συνήγορό του, με αφορμή το γεγονός ότι ο πρώην ιερέας έχει ήδη εκτίσει τα 8,5 έτη φυλακής και παράλληλα έχει εργαστεί την ίδια περίοδο, να αιτείται την εφαρμογή του άρθρου 94 του νέου Ποινικού Κώδικα, επικαλούμενος τα 20 έτη, την ανώτερη συγχωνευτική ποινή.\nΜεγάλες ουρές έξω από τραπεζικά καταστήματα στη Λάρισα (ΦΩΤΟ)\nΆδεια πόλη η Λάρισα σήμερα- Την ''σκοτείνιασε'' ο κορωνοϊός\nΜεγάλη ''ουρά'' στη Λάρισα για τα rapid tests (ΦΩΤΟ)\nΚορωνοϊός: 197 νέα κρούσματα στη Θεσσαλονίκη! 35 στις Σέρρες


Η μαρίνα Φλοίσβου μέσα από ένα καταπληκτικό εναέριο βίντεο! | Τι λες τώρα;\nHome \_ Ελλάδα \_ Η μαρίνα Φλοίσβου μέσα από ένα καταπληκτικό εναέριο βίντεο!\nΤι λες τώρα; 7 Μαρτίου, 2016 1:16 ΜΜ\nΜόλις 6 χλμ. από το κέντρο της Αθήνας – μια πόλη που συνδυάζει μοναδικά το αρχαίο με το σύγχρονο – η Μαρίνα Φλοίσβου προσφέρει εύκολη πρόσβαση σε πολλά πολιτιστικά δρώμενα και τρόπους ψυχαγωγίας που προσφέρει η πρωτεύουσα.\nΟ περιφερειακός της Αθήνας και το εκτενές και μοντέρνο δίκτυο δημόσιων συγκοινωνιών επιτρέπει εύκολη και άνετη μετάβαση στο Αρχαιολογικό Μουσείο, καθώς και περιηγήσεις στην Ακρόπολη, σε ιστορικά μέρη, μνημεία και μουσεία.\nΟ χρήστης του YouTube Ακης κοκοτος μας έστειλε ένα καταπληκτικό βίντεο της Μαρίνας Φλοίσβου που κατέγραψε με drone:


Θ. Φωτίου: Κατέρρευσαν τα ασύστολα ψεύδη της ΝΔ | The Indicator\nΘ. Φωτίου: Κατέρρευσαν τα ασύστολα ψεύδη της ΝΔ\n9 Ιουνίου 2021 • Ώρα δημοσίευσης: 2:51 μμ\nΚατά τη συζήτηση, στη Βουλή, της επίκαιρης ερώτησης με τίτλο: «Να σταματήσει τα ασύστολα ψεύδη η ηγεσία του Υπουργείου Εργασίας και Κοινωνικών Υποθέσεων και να εφαρμόσει τον νόμο 4538/2018 του ΣΥΡΙΖΑ για την αναδοχή και την υιοθεσία χωρίς εμπόδια, με απόλυτη διαφάνεια και ενημέρωση », η Θ. Φωτίου τόνισε:\nΣήμερα στη Βουλή κατέρρευσαν τα ασύστολα ψεύδη του Υπουργού και της Υφυπουργού Εργασίας και Κοιν. Υποθέσεων ότι η ΝΔ θέσπισε μέσα σε ένα χρόνο, με βάση τις προγραμματικές της εξαγγελίες, μετά από δεκαετίες αναμονής, νέο θεσμικό πλαίσιο για την αναδοχή και υιοθεσία. Το απέδειξαν τα επίσημα στοιχεία του ΕΚΚΑ, που αναγκάστηκε η κα Μιχαηλίδου να κοινοποιήσει και τα οποία απέκρυπτε επί τρεις μήνες. Απέδειξαν αφενός μεν ότι όλο το θεσμικό πλαίσιο για την αναδοχή και υιοθεσία ξεκίνησε να λειτουργεί από το 2019, με βάση το πληροφοριακό σύστημα www.anynet.gr, και αφετέρου ότι τον Ιούλιο του 2019 είχαμε παραδώσει στη ΝΔ και την δευτερογενή νομοθεσία που ήταν απαραίτητη για την εφαρμογή του εμβληματικού νόμου του ΣΥΡΙΖΑ 4538/18 πλην δύο λιγότερο ουσιωδών ΚΥΑ. Όσο για την πρόσφατη ΚΥΑ για τη χρηματική ενίσχυση αναδόχων γονέων, και η ίδια παραδέχθηκε ότι της είχε παραδοθεί από την προηγούμενη ηγεσία του Υπ. Εργασίας και Κοιν, Αλληλεγγύης αλλά ότι την καθυστέρησε για να κάνει αλλαγές. Αν κοιτάξει κανείς τα δύο κείμενο εύκολα βλέπει ότι η μόνη αλλαγή που έκανε ήταν προς το χειρότερο, γιατί κατήργησε το αφορολόγητο και ακατάσχετο αυτής της ενίσχυσης. Δηλαδή η ανάδοχη οικογένεια θα φορολογείται για το ποσό αυτό ως εισόδημα.\nΗ κα Μιχαηλίδου στη δευτερολογία της παραδέχθηκε σαφώς ότι δεν πρόκειται για νέο θεσμικό πλαίσιο της κυβέρνησης της ΝΔ για την αναδοχή και υιοθεσία, όπως διατείνεται σε όλες τις δημόσιες εμφανίσεις της. Επ’ αυτού η βουλευτής επεσήμανε ότι είναι καταστροφικό για παιδιά και υποψήφιους γονείς το ότι πάγωσε την εφαρμογή του επί ένα και πάνω χρόνο προκειμένου να το οικειοποιηθεί η ΝΔ. Αυτό αποδεικνύεται από τα στοιχεία της ΕΛΣΤΑΤ, σύμφωνα με τα οποία ο μέσος όρος υιοθεσιών κατά τη δεκαετία 2010-2019 ήταν 369 ενώ τα δύο τελευταία χρόνια, επί ΝΔ, έγιναν μόλις 320 υιοθεσίες.\nΗ υφυπουργός ισχυρίστηκε ότι ο ΣΥΡΙΖΑ δεν είχε κάνει κανένα ταίριασμα παιδιών με γονείς. Ξέρει πολύ καλά ότι από τον ίδιο τον νόμο προβλέπεται ένα διάστημα περίπου 6 μηνών μεταξύ της υποβολής μιας αίτησης και του ταιριάσματος παιδιού με υποψήφιο ανάδοχο γονέα γιατί απαιτούνται προηγουμένως συγκεκριμένες διαδικασίες (κοινωνική έκθεση, εκπαίδευση υποψηφίων γονέων κ.π.). Άρα τα ταιριάσματα θα γινόταν εκ αντικειμένου κατά τον Οκτώβριο-Νοέμβριο του 2019.\nΗ κα Μιχαηλίδου επανέλαβε τον ψευδή ισχυρισμό ότι βρήκε παλιές αιτήσεις υποψηφίων γονέων κλειδωμένες σε συρτάρια. Όμως, από το έγγραφο του ΕΚΚΑ αποδεικνύεται ότι η αρχική συλλογή των στοιχείων των αιτήσεων παρελθόντων ετών έγινε το χρονικό διάστημα Μάιος – Ιούνιος 2019 και αυτά εισήχθησαν στο σύστημα τον Σεπτέμβριο. Η Θ. Φωτίου την ερώτησε αν είναι από αυτή τη δεξαμενή των 940 αιτήσεων, για πολλές από τις οποίες, κατά το ΕΚΚΑ, είχε ολοκληρωθεί Κοινωνική Έρευνα και η εκπαίδευση, που αντλήθηκαν υποψήφιοι ανάδοχοι και θετοί γονείς ώστε να επαίρεται σήμερα για τις επιδόσεις της. Απάντηση βέβαια δεν πήρε.\nΗ βουλευτής επίσης αναρωτήθηκε γιατί η κυβέρνηση που ισχυρίζεται ότι έφερε την ψηφιακή επανάσταση στη χώρα δεν μπορεί να κάνει επεξεργασία των δεδομένων της ψηφιακής πλατφόρμας anynet. Έλαβε την απάντηση ότι στο προσεχές μέλλον θα αρχίσει η δημοσίευση στατιστικών στοιχείων\nΕπίσης η Θ. Φωτίου επισήμανε ότι η κα Μιχαηλίδου αυθαιρέτως, και χωρίς να συμβουλευτεί το Εθνικό Συμβούλιο Αναδοχής και Υιοθεσίας (ΕΣΑΝΥ) ανακοίνωσε ότι θα διευρύνει τα ηλικιακά όρια των υποψηφίων αναδόχων από 30-60 ετών σε 25-75, κάτι που επιστημονικά είναι έωλο.\nΤέλος, ο ισχυρισμός της υφυπουργού ότι προσελήφθησαν κοινωνικοί λειτουργοί για να διεκπεραιώνουν γρήγορα τις κοινωνικές εκθέσεις και πάλι είναι ψευδής, αφού το ΕΚΚΑ, στο έγγραφο του στις 8 Μαρτίου 2021 λέει ότι υπάρχει μεγάλη έλλειψη κοινωνικών λειτουργών στις περιφέρειες και τους δήμους για τη διενέργεια των απαραίτητων κοινωνικών αξιολογήσεων παιδιών και υποψήφιων γονιών και την εποπτεία της\nΠριν τρεις μήνες, 8 Μαρτίου του 2021, 40 βουλευτές του ΣΥΡΙΖΑ-ΠΣ με ερώτηση και Αίτημα Κατάθεσης Εγγράφων, καταγγείλαμε ότι ο Υπουργός Εργασίας και εσείς ψευδώς ισχυρίζεστε «επί λέξει» ότι «θεσπίσατε μέσα σε ένα χρόνο, με βάση τις προγραμματικές σας εξαγγελίες, μετά από δεκαετίες αναμονής, νέο Πλαίσιο για την αναδοχή υιοθεσία».\nΤο ψεύδος αποδείχτηκε από την απάντηση του ΕΚΚΑ με ημερομηνία 16/3/21, μία εβδομάδα δηλαδή μετά την κατάθεση της ερώτησης που σας είχε γνωστοποιηθεί από τότε. Μόνο που εσείς, κυρία υφυπουργέ, την αποκρύψετε επί τρεις μήνες, μέχρι που μετατρέψαμε την ερώτησή μας σε επίκαιρη στις 3/6/2021 και τότε αναγκαστήκατε να μας απαντήσετε επισυνάπτοντας την απάντηση του ΕΚΚΑ.\nΜια απάντηση που αποδεικνύει τα ψεύδη της κυβερνητικής προπαγάνδας περί δήθεν «νέου πλαισίου» και επιβεβαιώνει τις κατηγορίες μας ότι το μόνο που δεν κάνετε κυρία Μιχαηλίδη είναι να εφαρμόσετε σωστά και εγκαίρως το νόμο που ψήφισε η Βουλή τον Μάιο του 18. Μια απάντηση στην οποία επισημαίνεται ότι «από τον Απρίλιο του 2019 μέχρι σήμερα το πληροφοριακό σύστημα λειτουργεί απρόσκοπτα και χωρίς καμία διακοπή». Μόνο που εσείς βάλατε τον Πρωθυπουργό να το εγκαινιάσει τον Ιούνιο του 2020.\nΜε την ΑΚΕ μας ζητήσαμε στατιστικά στοιχεία 7 κατηγοριών ώστε να διαπιστώσουμε, κατά τη θεσμική μας αποστολή, την πορεία εφαρμογής του νόμου. Λάβαμε απάντηση με ατέλειες για 4 μόνο κατηγορίες διότι αποκαλύπτεται ότι το ΕΚΚΑ αδυνατεί να παράσχει στατιστικά στοιχεία από την ηλεκτρονική πλατφόρμα επειδή ο ανάδοχος έχει αντίλογο στο αν η λειτουργία αυτή προβλεπόταν στην αρχική σύμβαση. Αλήθεια τώρα; Επί δύο χρόνια η κυβέρνηση που ισχυρίζεται ότι έφερε την ψηφιακή επανάσταση στη χώρα δεν μπορεί να κάνει επεξεργασία των δεδομένων της ψηφιακής πλατφόρμας anynet;\nΣτατιστικά στοιχεία δεν μπορείτε να βγάλετε, όμως κάθε μέρα μας βομβαρδίζετε με νούμερα παιδιών, αναδοχιών και υιοθεσιών με συνεντεύξεις, τηλεοπτικές εμφανίσεις, δηλώσεις και δελτία τύπου.\nΕπαίρεσθε ότι επιταχύνατε τις διαδικασίες και βγάζετε τα παιδιά από τα ιδρύματα. Δυστυχώς, επειδή παγώσατε την εφαρμογή του νόμου για να τον εμφανίσετε ως δικό σας, καθυστερήσατε κυρία υφυπουργέ, κι όχι για άλλο λόγο.\nΟι αριθμοί είναι αμείλικτοι: σύμφωνα με τα στοιχεία της ΕΛΣΤΑΤ, ο μέσος όρος υιοθεσιών κατά τη δεκαετία 2010-2019 ήταν 369. Επί των ημερών σας έγιναν 320 υιοθεσίες σε 2 χρόνια. Και μη μου αθροίσετε 300 αναδοχές γι αυτά τα δύο χρόνια, γιατί η ΕΛΣΤΑΤ δεν καταγράφει τις ανάδοχες.\n1. Ισχυρίζεστε ότι έφυγαν 700 παιδιά από τα ιδρύματα. Όμως, στις αρχές του 2019 ήταν 1745 και στο τέλος του 2020 λέτε ότι είναι 1.700 και από αυτά μόνο τα 74 για υιοθεσία. Από πού αλήθεια έχετε αυτά τα στοιχεία;\n2. Χρειαστήκατε δύο χρόνια για να εκδώσετε την ΚΥΑ για τη χορήγηση επιδόματος αναδοχής που ίδια λέτε ότι «εκπονήθηκε στις αρχές του καλοκαιριού του 2019 (αλλά) χρειάστηκε σημαντικές ρυθμιστικές παρεμβάσεις». Η μόνη ουσιαστική παρέμβαση που είδαμε σε σχέση με την ΚΥΑ που είχαμε εμείς ετοιμάσει ήταν η απαλοιφή τις πρόβλεψης να είναι το επίδομα ακατάσχετο και αφορολόγητο. Υπήρχε άλλη;\n3. Είπατε πριν από μερικές μέρες στην ΕΡΤ: «Βρήκαμε ένα σύστημα το οποίο ήταν παγωμένο, είχε στα συρτάρια αιτήσεις συμπολιτών μας που δεν είχαν καν πρωτοκολληθεί απ το 2016. Δηλαδή συμπολίτες μας νόμιζαν ότι είχαν κάνει αίτηση και περίμεναν ένα παιδί όταν κανείς δεν είχε ανοίξει τις αιτήσεις τους». Αλήθεια κ. Μιχαηλίδου; Γιατί σύμφωνα με το ΕΚΚΑ, η αρχική συλλογή των στοιχείων των αιτήσεων παρελθόντων ετών έγινε το χρονικό διάστημα Μάιος – Ιούνιος 2019 και εισήχθησαν στο σύστημα τον Σεπτέμβριο. Είναι από αυτή τη δεξαμενή των 940 αιτήσεων, για πολλές από τις οποίες είχε ολοκληρωθεί τόσο η Κοινωνική Έρευνα όσο και η εκπαίδευση, που αντλήσατε υποψηφίους αναδόχους και θετούς γονείς ώστε να επαίρεστε για τις επιδόσεις σας.\nΑν πραγματικά θέλετε να εφαρμόσετε τον νόμο προς το συμφέρον των παιδιών και του κοινωνικού συνόλου, αντί της επικοινωνίας, οφείλετε να επικεντρώσετε την προσπάθειά σας σε θέματα ουσιαστικά και όχι σε επικοινωνιακές πομφόλυγες.\n4. Θα φροντίσετε για τη στελέχωση, ενδυνάμωση και εκπαίδευση των εμπλεκόμενων υπηρεσιών με επαρκές και κατάλληλο προσωπικό; Δεν είναι δυνατόν να υπάρχουν, όπως αναφέρεται στην απάντηση του ΕΚΚΑ, Περιφερειακές Ενότητες στις οποίες δεν υφίσταται κοινωνικός λειτουργός . Ούτε να εκχωρούνται αρμοδιότητες του κράτους που οφείλεται να εκπληρώνονται με μόνιμο σχεδιασμό, συνέπεια και συνέχεια, σε ιδιωτικούς φορείς εν είδει project. Ούτε να λέτε « η αναδοχή στον πυρήνα του πολιτικού σχεδιασμού» , ενώ οι υπηρεσίες αποψιλώνονται και οι ανάδοχες οικογένειες μένουν χωρίς εποπτεία και αρωγή.\n5. Θα οργανώσετε την εξαγωγή και δημοσιοποίηση στατιστικών στοιχείων και συμπερασμάτων, που είναι απαραίτητο εργαλείο χάραξης πολιτικής και βελτίωσης του πλαισίου σύμφωνα με τις μεταβαλλόμενες ανάγκες; Δεν είναι δυνατόν να μη γνωρίζει το ΕΕΚΑ, το Υπουργείο και το ΕΣΑνΥ πόσες Αναδοχές και Υιοθεσίες είναι καταχωρημένες στα Εθνικά μητρώα κάθε χρονική στιγμή. Πρόκειται για καταστρατήγηση του νόμου αλλά και της κοινής λογικής.\n6. Θα εμπιστευθείτε τους ειδικούς; Στο νόμο προβλέπεται ο ρόλος του Εθνικού Συμβουλίου Αναδοχής και Υιοθεσίας. Σας ερωτώ αν συμφωνεί το ΕΣΑνΥ με την άποψη που διατυπώσατε ότι «τα ποιοτικά κριτήρια στο κομμάτι της κοινωνικής έρευνας είναι τα ίδια (τόσο για την αναδοχή, όσο και για την υιοθεσία».\n7. Έχει γνωμοδοτήσει το ΕΣΑνΥ σχετικά με την διεύρυνση των ηλικιακών ορίων των υποψηφίων αναδόχων από 30-60 ετών σε 27-75, και με ποιά επιστημονική τεκμηρίωση;\n8. Τέλος, θα ενισχύσετε τη διαφάνεια του συστήματος ακολουθώντας τις επιταγές του νόμου; Διότι μόνο αν οι πολίτες το εμπιστεύονται θα αυξηθεί το ενδιαφέρον τους να προσφέρουν ένα σπίτι και μια αγκαλιά στα παιδιά των ιδρυμάτων .


Μία συμπεριφορά που βασανίζει εκατομμύρια ανθρώπους, καταστρέφοντας σχέσεις. Αρχικά ας ξεκινήσουμε από μία διαπίστωση, που προκύπτει από την βιωματική μου εμπειρία και αποτελεί την προσωπική μου ‘’αλήθεια’’. Η ζήλια αποτελεί έναν ισχυρό πυλώνα άγνοιας του εαυτού μας. Ένας άνθρωπος που ζηλεύει, σημαίνει κατά βάθος ότι, δεν γνωρίζει τον εαυτό του. Και ένας άνθρωπος που δεν γνωρίζει τον εαυτό του, δεν μπορεί και να αγαπήσει τον εαυτό του, αλλά και κατ’ επέκταση δεν μπορεί να αγαπήσει αληθινά και κανέναν άλλον άνθρωπο.\nΈνας άνθρωπος που έχει βαδίσει στα μονοπάτια της αυτογνωσίας και έχει αυτό-αποδοχή, ξέρει πολύ καλά τι αξίζει, έχει υψηλή αυτοεκτίμηση και δεν έχει καμία ανάγκη να λάβει την αποδοχή από έναν άλλον άνθρωπο, προκειμένου να αναγνωρίσει την αξία του. Ο άνθρωπος που γνωρίζει τον εαυτό του, δεν ζηλεύει.\nΓιατί εκδηλώνεται όμως η ζήλια; Γιατί πολύ απλά δεν εμπιστευόμαστε τον ίδιο μας τον εαυτό. Και όταν δεν εμπιστεύεσαι τον εαυτό σου, φυσικά και δεν μπορείς να εμπιστευτείς και τους άλλους. Το αίτιο δεν είναι ποτέ ο άλλος!! Το αίτιο έχει να κάνει αποκλειστικά με σένα.\nΚαλό είναι λοιπόν να κατανοήσουμε ότι αντί να ψάχνουμε προς τα έξω για να επιλύσουμε το θέμα της ζήλιας μας, καλό θα ήταν να στραφούμε προς τα μέσα. Ο άνθρωπος που εκφράζουμε την ζήλια αποτελεί την αφορμή. Το αίτιο βρίσκεται πάντα μέσα μας!!\nΤελευταία τροποποίηση στις Σάββατο, 30 Μαΐου 2020 16:34\nΠερισσότερα σε αυτή την κατηγορία: « Η κρίση επιβάλει, το τραπεζικό σύστημα να στηρίξει την μικρομεσαία επιχείρηση. «Προσέχετε τους αιρετικούς» »


elenitsa Ιούνιος 20, 19:37\nH φυση προνοει και δινει στη γυναικα τη δυνατοτητα να κυοφορησει, ομως ο γονεικος ρολος ειναι κατι διαφορετικο. Καμια γυναικα δε γεννιεται μαμα, γινεται σταδιακα, τα ιδια τα παιδια μας κατευθυνουν προς αυτο το δρομο. Επομενως ειναι μαλλον αχαρο να κρινουμε αρνητικα μια μαμα που ενιωσε αργοτερα το μητρικο της ρολο. Δεν ειχε κακη η παραβατικη συμπεριφορα, απλως συνειδητοποιησε τα συναισθηματα της αλλα και την τροποποιηση τους στην πορεια. Μια ειλικρινης καταθεση των συναισθηματων της ηταν το κειμενο αυτο. Βεβαια, αν στη συνεχεια αισθανοταν το ιδιο απομακρη συναισθηματικα, θα αλλαζε το πραμα...\nanna Ιούνιος 20, 03:49\nΠυστευω οτι αν ρωτησετε τον εαυτο σας αν ειστε ετοιμες αυτη τη στιγμη να κανετε παιδι μεγαλο ποσοστο θα πει οχι ακομα και αν ειναι παντρεμενες ακομα και αν εχουν και αλλα παιδια ακομα και αν εχουν λεφτα να τα μεγαλωσουνε. Ποσο μαλλον γυναικες που ειναι πρωτογνωρη εμπειρια και δεν ξερουν τις τους περιμενει. Η καθεμια πριν γεννησει πυστευω ειχε διαφορετικους φοβους και η καθεμια σε αυτους τους φοβους αντιδραει τελειως διαφορετικα. Την εξομολογηση αυτη την βρηκα πολυ αληθινη πολλες ισως να εχουν πιεση τον εαυτο τους να αγαπησουν το παιδι τους με την μια αλλα πυστευω οτι αυτο ειναι φοβος παρα ελειψη αγαπης και συναισθηματων. Αυτο που εχει σημασια ειναι το αποτελεσμα στιην απολυτη αγαπη του πλασματος που εφερες στον κοσμο.


Δεν με πειράζει να χάσω τα πάντα στη φωτιά αρκεί να έχω τον σκύλο μου - ΦΙΛΟΙ ΤΗΣ ΤΕΧΝΗΣ ΚΑΙ ΤΗΣ ΦΙΛΟΣΟΦΙΑΣ\nΠαρά το γεγονός ότι έχασε τα πάντα σε μια φωτιά, αυτός ο άντρας νοιαζόταν μόνο για τη ζωή του καλύτερου φίλου του, ενός σκύλου που ήταν η συντροφιά του.\nΜια θλιβερή και συγκινητική ιστορία έγινε γνωστή στα κοινωνικά δίκτυα στις 7 Ιανουαρίου, όταν αυτός ο 56χρονος άντρας, σε μια πυρκαγιά που καταστράφηκε το σπίτι του, το μόνο που πραγματικά είχε σημασία για αυτόν ήταν ο καλύτερος φίλος του.\nΟ Mario, έχει προβλήματα ακοής αλλά αυτό δεν τον εμπόδιζε να είναι αυτάρκης και για 10 χρόνια έχει τη δική του επιχείρηση όπου πουλάει ανταλλακτικά αυτοκινήτων και ελαστικά.\nΟ Mario, ζει μόνος του με τον αξιολάτρευτο σκύλο του, και δυστυχώς έπρεπε να δει την περιουσία του να εξαφανίζετε. Το μόνο που τον ενδιέφερε ήταν η σωτηρία του σκύλου του.\nΕνώ ο Μάριο κοιμόταν, νωρίς το πρωί, αρκετοί γείτονες είδαν τις φλόγες και κατάφεραν να τον ειδοποιήσουν για την πυρκαγιά που προφανώς ξεκίνησε στο δωμάτιο του λόγω ηλεκτρικού βραχυκυκλώματος. Η φωτιά εξαπλώθηκε γρήγορα σε διάφορα μέρη του σπιτιού, αλλά ευτυχώς ο Μάριο ξύπνησε και κατάφερε να βγει από το σπίτι του στη μέση της φωτιάς.\nΟι φλόγες έφτασαν επίσης στην επιχείρηση του, η οποία ήταν γεμάτη εμπορεύματα και έκανε τη φωτιά ακόμα πιο δυνατή.\nΟι γείτονες κάλεσαν την πυροσβεστική, αλλά ενώ περίμεναν, ο Μάριο ήταν απελπισμένος προσπαθώντας να σώσει τη ζωή του φίλου του που ήταν ακόμα μέσα στο σπίτι. Ήθελε να μπει για να τον σώσει, αλλά οι γείτονες τον εμπόδισαν, καθώς η φωτιά είχε σχεδόν καταστρέψει ολόκληρο το σπίτι.\nΑπελπισμένος, άρχισε να προσπαθεί να σβήσει τη φωτιά με τη μάνικα ενός γείτονα, και όταν έφτασαν οι πυροσβέστες, βρήκαν αυτήν την εικόνα.\nΟ Μάριο δεν ενδιαφερόταν για τα υλικά πράγματα, το μόνο που ζήτησε ήταν να βοηθήσουν τον καλύτερό του φίλο.\n«Έκανε νοήματα στους πυροσβέστες να τους κάνει να καταλάβουν ότι το μόνο πράγμα που τον ενδιαφέρει ήταν ο σκύλος του και τους παρακαλούσε να τον βγάλουν ζωντανό.\nΕκείνη την στιγμή, όλοι περίμεναν το χειρότερο, καθώς ήταν πολύ απίθανο το ζώο να είχε επιβιώσει, αλλά ο άντρας δεν έχασε την ελπίδα του.\nΣαν να ήταν ένα θαύμα, ένας από τους πυροσβέστες βγήκε από το σπίτι με τον σκύλο του Mario στα χέρια του. Όταν τον είδε, τον φώναξε, και ο σκύλος έτρεξε κατευθείαν στην αγκαλιά του, τον αγκάλιασε και δεν μπορούσε να σταματήσει να κλαίει.\nΗ εικόνα τραβήχτηκε από τον φωτογράφο και γείτονα του, τον Jonathan Bobadilla , ο οποίος μοιράστηκε τη φρικτή και συγκινητική φωτογραφία στο διαδίκτυο.\nΠαρ ‘όλες τις υλικές απώλειες, το πιο σημαντικό πράγμα στην ιστορία είναι ότι τόσο ο Μάριο όσο και ο σκύλος του διέφυγαν από το ατύχημα.\nΟι εικόνες αποκάλυψαν την ευγένεια της καρδιάς του Mario και την αληθινή αγάπη που αισθάνεται για τον άνευ όρων σύντροφό του. Οι άνθρωποι που είδαν τα νέα, καθώς και οι γείτονές του, σε λίγες ώρες οργάνωσαν διαφορετικές δραστηριότητες για να συλλέξουν χρήματα και να τον βοηθήσουν.\nΤο επόμενο πρωί, πήγε στο σπίτι του προσπαθώντας να μαζέψει όλα τα συντρίμμια που άφησε η καταστροφική φωτιά . Προσπάθησε να μην ξεσπάσει σε δάκρυα, καθώς έβλεπε ότι όλη η περιουσία του είχε εξαφανιστεί εν ριπή οφθαλμού.\nΠαρ ‘όλα αυτά, ο άντρας δεν χάνει το χαμόγελό του και προσπαθεί να δει την καλή πλευρά, επιπλέον, είναι ευγνώμων που είναι ακόμα ζωντανός και έχει τον φίλο του δίπλα του.\nΗ κόρη του Mario, ευχαριστεί όλους τους ανθρώπους που βοήθησαν τον πατέρα της και τους φίλους που δημιούργησαν μια καμπάνια στο GoFundMe για όσους θέλουν να συνεχίσουν να βοηθούν.\nΤώρα, το σημαντικό είναι ότι ο Don Mario και ο καλύτερος φίλος του μπορούν να ξαναχτίσουν το σπίτι τους και να έχουν μια φυσιολογική ζωή ξανά.\nPrevious Άντρας βρήκε τον νεκρό πατέρα του ζωντανό στο Google Earth: Είχε πεθάνει πριν 7 χρόνια – Φωτογραφίες\nNext Μια γυναίκα πηγαίνει καθημερινά στην χωματερή για να φροντίσει τις γάτες και τα σκυλιά που ζουν εκεί


Στάμος Αθανάσιος : Προχωράμε για το καλό της Ρόδου και θα μας κρίνει ο λαός- Ο Δήμαρχος επιδιώκει το καλό του τόπου και τη συναίνεση. – 12vima\n18 Μαΐου 2020 06:55\n«Καταβάλλεται πολύ μεγάλη προσπάθεια από τη δημοτική αρχή. Έγινε αγώνας για τις παραλίες για τις συντηρήσεις των σχολείων. Προχωράμε για το καλό της Ρόδου. Θα μας κρίνει ο λαός. Εμείς διαβεβαιώνουμε ότι προσπαθούμε ώστε η εικόνα του νησιού να αλλάξει πολύ γρήγορα»\nΑυτό υπογράμμισε μεταξύ άλλων σε συνέντευξή του στο Βήμα της Δωδεκανήσου ο εντεταλμένος δημοτικός σύμβουλος κ. Αθανάσιος Στάμου.\nΜε αφορμή το θέμα που ανέκυψε με τις παραλίες ο κ. Στάμου τόνισε πως η δημοτική αρχή τελεί σε αναμονή για την παραχώρηση τους από το υπουργείο Οικονομικών και την ΠΝΠ που θα καθορίζει τον τρόπο λειτουργίας τους.\n«Ας πάρουν και οι πολίτες μέτρα και τις αποστάσεις που πρέπει . Να βοηθήσουμε όλοι, τον εαυτό μας και τον τόπο μας. Από εμάς εξαρτάται να είναι καθαρή η Ρόδος και να μπορεί με ασφάλεια να δεχθεί τουρισμό, Η φετινή περίοδος είναι ο προθάλαμος για την μετέπειτα πορεία την τουριστική προβολή και αξιοποίηση της Ρόδου», τόνισε.\nΟ κ. Στάμου αναφέρθηκε επίσης στην λειτουργία των εκκλησιών με αφορμή τα μέτρα που έχουν ανακοινωθεί ως προς την συμμετοχή των πιστών.\n«Δεν μπορούμε να έχουμε αστυνομία στους ναούς. Ούτε και η εκκλησία μπορεί να κάνει τον αστυνόμο. Πρέπει να υπάρξει σύνεση και προσοχή από τον κόσμο», ανέφερε.\nΗ συνέντευξή του κ. Αθανάσιου Στάμου αναλυτικά:\nΈχει δημιουργηθεί θέμα με τη καθυστέρηση που παρατηρείται σε ότι αφορά την παραχώρηση των παραλιών από το υπουργείο Οικονομικών στο Δήμο Ρόδου. Που βρίσκεται η υπόθεση αυτή;\nΈχουν γίνει ενέργειες προ καιρού. Με εντολή του δημάρχου είχα μεταβεί στην Αθήνα και συναντήθηκα με τον υπουργό Οικονομικών και υπηρεσιακούς παράγοντες. Μας διαβεβαίωσαν πως είναι θέμα ημερών να εκδοθεί η υπουργική απόφαση. Μετά προέκυψε η πανδημία που έθεσε εκτός λειτουργίας τις επιχειρήσεις. Ακόμη και χθες κάναμε παρέμβαση. Οι πληροφορίες μας δείχνουν πως η Πράξη Νομοθετικού Περιεχομένου είναι για κύρωση στη Βουλή.\nΓιατί όμως τόση καθυστέρηση;\nΊσως γιατί εμπλέκονται τρία υπουργία. Ακόμη και το υπουργείο Υγείας εμπλέκεται στο θέμα. ¨Όλα αυτά θα μπουν σε μια σειρά για την παραχώρηση των παραλιών στο Δήμο για να έχουμε μια ενιαία εφαρμογή σε όλη το μήκος και το πλάτος της Ρόδου.\nΈχει εκπονηθεί σχέδιο από το Δήμο Ρόδου για τον τρόπο λειτουργίας των παραλιών ;\nΕμείς είμαστε έτοιμοι. Και οι αρμόδιες υπηρεσίες . Έχουν καθοριστεί οι θέσεις στις ακτές για τους επιχειρηματίες που θα δραστηριοποιηθούν εκεί. Σε συνεδρίαση με το Λιμεναρχείο έχουν καταγραφεί και οι πιο πολυσύχναστες παραλίες του νησιού. Ως δήμος ενεργήσαμε και προγραμματίσαμε όσα έπρεπε πολύ έγκαιρα. Η όλη καθυστέρηση δεν οφείλεται στο Δήμο. Ο δήμος Ρόδου είναι έτοιμος να υλοποιήσει την απόφαση μόλις έρθει.\nΠοιες είναι οι ποιο πολυσύχναστες παραλίες;\nΜιλάμε για το πέταλο που ξεκινάει από το ΕΛΛΗ και καταλήγει μέχρι τις Κάτω Πέτρες , το Ζέφυρος, το Sunwing, για την Ιξιά τη Λίνδο, το Φαληράκι .\nΓια αυτές τις παραλίες περιμένετε τα πρωτόκολλα;\nΓια όλες τις παραλίες περιμένουμε . Ακόμη και για τις πιο απομακρυσμένες. Είχαν παραχωρηθεί για δύο χρόνια. Εμείς ξεκινήσαμε γρήγορα τις διαδικασίες. Προέκυψε όμως η πανδημία και μας καθυστέρησε. Η Κτηματική Υπηρεσία του Δημοσίου αναφέρει πως ο παραλίες, δεν θα πρέπει να λειτουργούν. Εάν η ΠΝΠ κυρωθεί σε δέκα ημέρες εμείς είμαστε έτοιμοι να προχωρήσουμε στην υλοποίηση και να ανοίξουμε τις ακτές.\nΩστόσο η θερμοκρασία ανεβαίνει. Τι θα γίνει αν ο κόσμος πάει στις παραλίες;\nΟ κόσμος ήδη είναι στις παραλίες. Τις τελευταίες ημέρες η παραλία στο ξενοδοχείο των Ρόδων ήταν γεμάτη κόσμο.Πρέπει να υπάρξει σύνεση και λογική. Να καταλάβουν άπαντες πως ο κορονοϊός δεν είναι κάτι που ήρθε και θα φύγει αμέσως. Αν δεν προσέξουμε ο Θεός να μας βοηθήσει. Από εκεί και πέρα ο σώζων εαυτό σωθήτω. Ας πάρουν και οι πολίτες μέτρα και τις αποστάσεις που πρέπει . Να βοηθήσουμε όλοι, τον εαυτό μας και τον τόπο μας. Από εμάς εξαρτάται να είναι καθαρή η Ρόδος και να μπορεί με ασφάλεια να δεχθεί τουρισμό, Η φετινή περίοδος είναι ο προθάλαμος για την μετέπειτα πορεία την τουριστική προβολή και αξιοποίηση της Ρόδου.\nΜέτρα έχουν όμως τεθεί σε ισχύ και για τις εκκλησίες;\nΣε λίγες ημέρες ο Σεβασμιότατος Μητροπολίτης Ρόδου θα καλέσει τους ιερείς για τους δώσει κατευθυντήριες γραμμές. Το βέβαιο είναι πως υπάρχει νομοθετική ρύθμιση που αναφέρει ότι μέγιστος αριθμός πιστών σε ένα ναό θα είναι τα πενήντα άτομα. Και ο ιερός Ναός του Ευαγγελισμού που είναι 1.000 τμ θα μπορεί να δεχθεί μέχρι 50 άτομα. Δεν μπορούμε να έχουμε αστυνομία στους ναούς. Ούτε και η εκκλησία μπορεί να κάνει τον αστυνόμο. Πρέπει να υπάρξει σύνεση και προσοχή από τον κόσμο .\nΤι θα γίνει όμως με τους πιστούς που θα μένουν εκτός ναών και δεν μπορούν να προσκυνήσουν τους ιερές εικόνες και να λάβουν τη θεία κοινωνία;\nΔεν απαγορεύεται να λάβουν τη Θεία Κοινωνία. Αν τηρούνται τα μέτρα ασφαλείας και η σειρά αυτό είναι εφικτό.\nΠόσο έτοιμος είναι ο δήμος Ρόδου για το άνοιγμα των υπολοίπων τάξεων του Λυκείου και όλων του Γυμνασίου;\nΟ Δήμος είναι έτοιμος. Κάνουμε απολυμάνσεις και έχουμε διαθέσει και τις καθαρίστριες σε συνεργασία με την πρωτοβάθμιες και δευτεροβάθμιες σχολικές επιτροπές στα σχολεία. Με το που θα ανοίξουν τα σχολεία είμαστε έτοιμοι.\nΠοιο το σχόλιο σας για την αντίδραση των επικεφαλής των δημοτικών παρατάξεων στην συνάντηση που προγραμματίστηκε από το Δήμο Ρόδου την περασμένη εβδομάδα ;\nΟ καθένας να αναλάβει τις ευθύνες του. Σε αυτό τον τόπο όλοι κρινόμαστε για τα έργα και τις πράξεις μας . Και για αυτά που λέμε και για αυτά που κάνουμε. Δεν ξέρω τους λόγους που έχουν αντιδράσει με αυτό τον τρόπο. Ο Δήμαρχος ζητά το καλό της Ρόδου και τη συναίνεση.\nΠως κρίνετε τη μέχρι τώρα πορεία της δημοτικής αρχής;\nΚαταβάλλεται πολύ μεγάλη προσπάθεια από τη δημοτική αρχή. Έγινε αγώνας για τις παραλίες για τις συντηρήσεις των σχολείων. Προχωράμε για το καλό της Ρόδου. Θα μας κρίνει ο λαός. Εμείς διαβεβαιώνουμε ότι προσπαθούμε ώστε η εικόνα του νησιού να αλλάξει πολύ γρήγορα.


Πως να βάλεις όρια στο παιδί σου – Ανεξάρτητος\nΤα όρια είναι το παν. Και τα όρια “διδάσκονται” στη μικρή ηλικία. Μπορεί να μοιάζει δύσκολο, είναι όμως ένα από τα ισχυρότερα όπλα με τα οποία θα έχετε εξασφαλίσει στο παιδί σας μια ευτυχισμένη ενήλικη ζωή. Πώς όμως μπορείς να βάλεις στο παιδί σου όρια που να τα δεχτεί και να καταλάβει χωρίς να νιώθει ότι το τιμωρείς; Η ψυχολόγος Κρίστη Μηλιόρδου σου εξηγεί…\nΤα παιδιά γεννιούνται με μικρή δυνατότητα κατανόησης του κόσμου που βρίσκεται γύρω τους. Είναι σε θέση να γνωρίζουν πότε πεινάνε, πότε είναι κουρασμένα ή φοβισμένα, αλλά δεν έχουν τις γνώσεις και τις δεξιότητες που απαιτούνται για να κρατηθούν ασφαλή, να ζουν σύμφωνα με τους κανόνες της κοινωνίας και να αλληλεπιδρούν με τους άλλους. Τα όρια είναι σημαντικό μέρος αυτής της μαθησιακής διαδικασίας.\nΟ καθορισμός των ορίων παρέχει στα παιδιά:\n-τα βοηθά να ενσταλάξουν υγιεινές συνήθειες\n-τα μαθαίνει πώς να αντιμετωπίζουν τους άλλους\n-και τι να περιμένουν από τους άλλους\nΠοιοι είναι όμως οι καλύτεροι τρόποι για να υποδείξουν οι γονείς τα όρια ώστε να γίνουν κατανοητά και να μην φανούν σαν τιμωρία ή αποδοκιμασία;\n-Εξηγήστε με επιχειρήματα τη σύνδεση συμπεριφοράς – συνεπειών. Κάθε πράξη ή συμπεριφορά του παιδιού έχει συνέπειες, είτε θετικές, είτε αρνητικές.\n-Δώστε του εναλλακτικές. Του προσφέρετε δυο – τρεις τρόπους αντίδρασης και το παιδί επιλέγει τον πιο κατάλληλο για εκείνο. Για κάθε ακατάλληλη συμπεριφορά υπάρχουν σίγουρα δυο – τρεις κατάλληλες!\nΣυνήθως, χρειάζεται κάποιο χρονικό διάστημα για να μάθουν να ελέγχουν τις παρορμήσεις τους και να ακολουθούν τους κανόνες. Θα χρειαστεί να έχετε πάνω από όλα υπομονή ώστε να τους επαναλαμβάνετε ξανά και ξανά. Εάν, όμως, τους ορίσετε με θετικό τρόπο, τελικά το παιδί θα τα καταφέρει και θα αντεπεξέλθει στις προσδοκίες σας.\nΈφυγε από τη ζωή ο Γιώργος Λυκούδης


Τρομακτικός Γιάννης Αντετοκούνμπο! Διέλυσε τους Θάντερ (vid) - ebasket.gr\nΚεντρική NBA Τρομακτικός Γιάννης Αντετοκούνμπο! Διέλυσε τους Θάντερ (vid)\nΟ Giannis σημείωσε 29 πόντους και 19 ριμπάουντ, 8 ασίστ, ένα κλέψιμο και τρία κοψίματα σε 35,45 λεπτά συμμετοχής. Είχε επίσης άξιο συμπαραστάτη τον Κρις Μίντλετον με 20 πόντους. Ο Θανάσης Αντετοκούνμπο είχε τρεις πόντους και πέντε ριμπάουντ, σε 14,32 λεπτά συμμετοχής στην αναμέτρηση. Για την Οκλαχόμα ο Λούκουεντζ Ντορτ σημείωσε 17 πόντους, ενώ 14 πόντους σημείωσε ο Σάι Τζίλγκεους\nAσταμάτητος ήταν και ο Τζαμάλ Μάρεϊ, στη νίκη των Ντένβερ Νάγκετς με 120-103 επί των Κλίβελαντ Καβαλίερς. Ο παίκτης των φιλοξενούμενων τελείωσε το ματς με 50 πόντους, κάνοντας ρεκόρ καριέρας στο ΝΒΑ.\nΠροηγούμενο Οι αθλητικές μεταδόσεις της ημέρας (20/5)\nΕπόμενο Αντετοκούνμπο: “Είτε νικάμε, είτε χάνουμε, το πλάνο μας πρέπει να είναι ίδιο”


Κεντρικές τράπεζες: Πως οι πολιτικές τους επηρεάζουν το μέλλον των αγορών - Marketnews.gr\nΚεντρικές τράπεζες: Πως οι πολιτικές τους επηρεάζουν το μέλλον των αγορών\nΗ αγαστή συνεργασία των μεγάλων κεντρικών τραπεζών, πλην της ΕΚΤ, η οποία επιτεύχθηκε με το ξέσπασμα της κρίσης το 2008, έχει αρχίσει να αποκλίνει καθώς είναι επιβεβαιωμένο πλέον, ότι οι μεγάλες κεντρικές τράπεζες θα ακολουθήσουν διαφορετική πορεία.\nΑμέσως μετά το ξέσπασμα της κρίσης έγινε κατανοητό ότι για να μπορέσει να σταματήσει το χρηματιστηριακό κραχ αλλά και να αποφευχθεί η πλήρης αποσύνθεση της παγκόσμιας οικονομίας και του τραπεζικού συστήματος, θα έπρεπε να υπάρξει η παρέμβαση των κεντρικών τραπεζών.\nFed, BOE (κυρίως) και BoJ λίγο αργότερα, βρήκαν αμέσως κοινό σημείο επαφής και αποφάσισαν να στηρίξουν τις οικονομίες τους με κάθε τρόπο. Η ΕΚΤ απείχε και η Ευρωζώνη περνούσε τη δική της κρίση χρέους, η οποία την υποχρέωσε όχι μόνο να καθυστερήσει σημαντικά να αμυνθεί έναντι των συνεπειών της κρίσης, αλλά επιπλέον να αμυνθεί και έναντι των συνεπειών που δημιουργήθηκαν και από την κρίση χρέους.\nΗ πολιτική νομισματικής επέκτασης της Fed και της BOE, είχαν σαν αποτέλεσμα την άνοδο των μετοχών με αποτέλεσμα η Wall Street να καταγράψει ένα τεράστιο ράλι τα τελευταία πέντε χρόνια, που φυσικά ακολούθησε και ο DAX. Το ίδιο συνέβη και στην Ιαπωνία με το Nikkei αν και σε πολύ μικρότερο βαθμό. Ίδιες ήταν οι επιπτώσεις σε δολάριο και γεν, καθώς υποτιμήθηκαν σημαντικά.\nΠλέον, η ΕΚΤ αναγκάστηκε να μπει τελευταία στο παιχνίδι και κάτω από το μεγάλο βάρος της ασταμάτητης πτώσης του πληθωρισμού και της αδυναμίας για μια σταθερή αναπτυξιακή πορεία. Το ζητούμε είναι να δούμε τι ευκαιρίες δημιουργούνται και σε αυτή την περίπτωση.\nΗ πρώτη ανάγνωση θέλει το ευρώ να υποχωρεί σημαντικά το επόμενο χρονικό διάστημα, για τον ίδιο λόγο που το δολάριο, το γεν και η στερλίνα υποτιμήθηκαν στα αντίστοιχα προγράμματα στήριξης.\nΟι ευρωπαϊκές μετοχές θα βρουν την κατάλληλη στήριξη προκειμένου να καλύψουν σε μεγάλο βαθμό την απόσταση που τις χωρίζει από αυτές της Αμερικής και της Γερμανίας.\nΟι αποδόσεις των ομολόγων θα παραμείνουν σε χαμηλά επίπεδα για τα επόμενα χρόνια και αυτό θα οδηγήσει στην αναζήτηση τοποθετήσεων με υψηλότερες αποδόσεις. Στην περίπτωση αυτή, η στρατηγική του carry trade αναμένεται να επιστρέψει με κύρια funding currencies τα, ευρώ και γεν.\nΆνοδος του δολαρίου. Η απόκλιση της νομισματικής πολιτικής της Fed με την ΕΚΤ θα δημιουργήσει τις συνθήκες για επιστροφή των επενδυτών στο δολάριο. παρόλα αυτά, η άνοδος του αμερικανικού νομίσματος εξακολουθεί να παραμένει δύσκολη υπόθεση καθώς δεν αρκεί μόνο η παραπάνω συνθήκη.\nΕκτός από τις μετοχές σε Ιαπωνία και Ευρωζώνη, θετικός θα είναι και ο αντίκτυπος στις αναδυόμενες οικονομίες καθώς οι χαμηλές αποδόσεις θα «σπρώχνουν» τους επενδυτές προς την αναζήτηση μεγαλύτερου ρίσκου. Και σε αυτή την περίπτωση όμως, θα πρέπει να γίνεται προσεκτικά η επιλογή της κατάλληλης αγοράς.


Αυτές τις μέρες, οι πρωταγωνιστές στη μάχη ενάντια στην επιδημία του κορονοϊού είναι αναμφίβολα οι εργαζόμενοι στα νοσοκομεία. Οχι για τους λόγους που τους «παινεύει» κάθε τρεις και λίγο η κυβέρνηση, μοιράζοντας «όμορφα λόγια» και χειροκροτήματα για το έργο που επιτελούν «οι πράσινες και οι μπλε μπλούζες», εξαγγέλλοντας και ένα έκτακτο Δώρο Πάσχα, αφού πρώτα τους στέρησε μισθούς, επιδόματα και δικαιώματα. Είναι πρωταγωνιστές γιατί δίνουν με αυταπάρνηση και αυτοθυσία τη μάχη για την υγεία και τη ζωή του λαού, με ελάχιστα έως καθόλου μέσα, σε ένα σύστημα Υγείας ξεχαρβαλωμένο από υποδομές και προσωπικό, εξαιτίας της αντιλαϊκής πολιτικής που ενιαία και διαχρονικά εφαρμόζουν όλες οι κυβερνήσεις και σ' αυτόν τον ευαίσθητο τομέα. Είναι πρωταγωνιστές γιατί αυτές τις δύσκολες ώρες αρνούνται κάτω από τις μάσκες τους να πνίξουν τη φωνή τους. Αναδεικνύουν τα προβλήματα και διεκδικούν λύσεις, όχι μόνο για τα έκτακτα ζητήματα που προκαλεί η επιδημία, αλλά μόνιμες και ουσιαστικές, για την πραγματική προστασία της υγείας και της ζωής του λαού. Ο «Ριζοσπάστης», στο πλαίσιο του μεγάλου αφιερώματος για την επιδημία του κορονοϊού που πλήττει τη χώρα και όλον τον κόσμο, δίνει το λόγο σε τρεις εργαζόμενους στην Υγεία, που δίνουν τη μάχη στην πρώτη γραμμή για να περιθάλψουν ανθρώπους και να σώσουν ζωές. Αλλά και για να ακουστεί δυνατότερα η φωνή των ίδιων και των συναδέλφων τους ότι δεν πάει άλλο με αυτό το χάλι στην Υγεία, με αυτήν την πολιτική που εμπορεύεται και συνθλίβει τις λαϊκές ανάγκες, για τα κέρδη μιας χούφτας επιχειρηματικών ομίλων.\n-- Προσπαθούμε με όσα μέσα διαθέτουμε, σε αυτές τις συνθήκες υποστελέχωσης, εντατικοποίησης, να κάνουμε ό,τι καλύτερο μπορούμε. Ειδικά για ορισμένες ειδικότητες, πράγματι, οι απαιτήσεις έχουν αυξηθεί πάρα πολύ, ακριβώς εξαιτίας της εξελισσόμενης επιδημίας του κορονοϊού.\n-- Βεβαίως υπάρχουν χρόνια τώρα και δεν ανοίγουν. Και είναι ένα από τα αιτήματα που προβάλλαμε και πριν ξεσπάσει η επιδημία του κορονοϊού. Αμεσα να προσληφθεί το αναγκαίο μόνιμο ιατρικό - νοσηλευτικό προσωπικό. Για 500 εργαζόμενους μιλάμε, για να μπορέσουν να λειτουργήσουν αυτά τα κλειστά κρεβάτια.\n-- Για να καταλάβετε πόσο πίσω είναι από τις ανάγκες: Θα έπρεπε στην Ελλάδα να έχουμε τουλάχιστον 3.500 κλίνες ΜΕΘ. Και είναι ένα αίτημα ουσιαστικό, γιατί μειώνεται κατά 50% η θνητότητα. Αυτό έχει αποδειχθεί και στις περιπτώσεις της επιδημίας του κορονοϊού, αλλά και παλιότερα. Η έγκαιρη διασωλήνωση σε αυτές τις περιπτώσεις σώζει ζωές. Αυτά τα στοιχεία είναι αδιαμφισβήτητα και προέρχονται από τα επιδημιολογικά δεδομένα που έχουμε μέχρι στιγμής.\n-- Δεύτερο ζήτημα, επίσης πολύ σοβαρό, είναι αυτό της Πρωτοβάθμιας Φροντίδας Υγείας. Γιατί εδώ έχουμε τις συστάσεις της κυβέρνησης προς τον κόσμο να μείνει στο σπίτι, όσοι έχουν ήπια συμπτώματα.\nΑπό τη διαμαρτυρία της ΟΕΝΓΕ την περασμένη Πέμπτη στο υπουργείο Υγείας\nΚι εμείς αναρωτιόμαστε αν τελικά είναι ο ασθενής αυτός που πρέπει να κάνει τη διαφορική διάγνωση και να αξιολογήσει τη βαρύτητα των συμπτωμάτων που παρουσιάζει. Δηλαδή, να πει «είναι ένα κοινό κρυολόγημα, είναι γρίπη, ή ίσως είναι κορονοϊός» και να παρακολουθείται. Του λένε να απευθυνθεί στον οικογενειακό γιατρό, αλλά οικογενειακοί γιατροί δεν υπάρχουν, τα Κέντρα Υγείας είναι αποψιλωμένα από προσωπικό. Πολύ περισσότερο στην επαρχία.\nΗ οδηγία του ΕΟΔΥ για την απομόνωση στο σπίτι ατόμων που ήρθαν σε επαφή με ύποπτο ή επιβεβαιωμένο κρούσμα είναι η διαμονή σε ξεχωριστό δωμάτιο από τα υπόλοιπα μέλη της οικογένειας. Αλήθεια, πόσες οικογένειες έχουν αυτήν τη δυνατότητα; Μέριμνα για όσους ζουν μόνοι τους, ηλικιωμένους δεν υπάρχει.\n-- Στο ένα μετά το άλλο στα νοσοκομεία ένα τμήμα του προσωπικού μπαίνει σε απομόνωση γιατί έχει έρθει σε επαφή με ασθενείς που πριν επιβεβαιωθούν, θεωρούνταν ύποπτα κρούσματα. Και είναι ένα ζήτημα αυτό των ελλείψεων στον σχεδιασμό που υπάρχει. Γιατί για να υπάρχει διαλογή των περιστατικών, να περιθάλπονται αυτοί οι ασθενείς πριν επιβεβαιωθεί ότι έχουν νοσήσει από κορονοϊό, πρέπει να υπάρχει και η κατάλληλη υποδομή, που σε αρκετές περιπτώσεις δεν υπάρχει. Πώς θα αντικατασταθεί αυτό το προσωπικό;\n-- Δεν είναι το θέμα οι 500 πάνω - κάτω, όταν έχεις 30.000 κενές οργανικές θέσεις σε οργανισμούς που είναι πολύ πίσω από τις ανάγκες. Η ΝΔ έβαλε λουκέτο σε δημόσιες μονάδες Υγείας, ο ΣΥΡΙΖΑ δεν τις άνοιξε ποτέ. Θυμίζω ότι ο υπουργός Υγείας Αδωνις Γεωργιάδης το έλεγε και περηφανευόταν κιόλας: «Αν χρειαστεί θα κλείσω και νοσοκομεία».\n-- Υπάρχουν σοβαρά ζητήματα σε χώρους εργασίας, που επίσης σηκώνουν μεγάλο βάρος στην αντιμετώπιση της επιδημίας του κορονοϊού. Δείτε τι γίνεται, για παράδειγμα, με τους εργαζόμενους των σούπερ μάρκετ, όπου η εργοδοσία δεν τους έχει διαθέσει επαρκή μέτρα προστασίας, ενώ έρχονται σε επαφή με εκατοντάδες χιλιάδες κόσμο, κι από πάνω εντατικοποιεί και «ελαστικοποιεί» ακόμα περισσότερο την εργασία τους. Για άδεια βέβαια ούτε λόγος αυτές τις μέρες.\n-- Εμείς επιμένουμε ότι πρέπει τώρα να ληφθούν όλα τα αναγκαία μέτρα, ώστε πραγματικά κανείς ασθενής να μη χάσει τη ζωή του, ενώ μπορεί να σωθεί. Και σημειώνουμε σε όλους τους τόνους ότι η ατομική ευθύνη, που μας υπενθυμίζουν κάθε τρεις και λίγο, δεν μπορεί να υποκαθιστά την κρατική ευθύνη.


Η Παιδική Σκηνή του Θεάτρου «ΔΙΟΝΥΣΟΣ», ανεβάζει τη διαδραστική παράσταση «Ταξίδι στο Διάστημα!» | music.net.cy, μουσικά νέα, νέες κυκλοφορίες, mousika nea\nΗ Γιολάντα και η Γωγώ ονειρευόντουσαν από μικρές να γίνουν αστροναύτες. Έχουν εκπαιδευτεί στα πλαίσια ενός διαστημικού προγράμματος της NASA στην Αμερική και για να πάρουν το δίπλωμά τους πρέπει να πραγματοποιήσουν το πρώτο τους ταξίδι στο Διάστημα.\nΜικροί και μεγάλοι καλούνται να επιβιβαστούν μαζί τους στο διαστημόπλοιό και να εκτοξευθούν όσο πιο ψηλά γίνεται. Στο μεγάλο αυτό ταξίδι, θα περάσουν από γαλαξίες, πλανήτες, νεφελώματα και πολλά αστέρια. Η αλήθεια είναι πως οι αστροναύτες Γιολάντα και Γωγώ δεν είναι και τόσο… συνηθισμένες. Η περιπέτεια και ο κίνδυνος είναι το δεύτερο τους όνομα. Ανυπομονούν γι αυτό τους το ταξίδι, που θα γίνει πραγματικότητα μόνο με τη βοήθεια των συνταξιδιωτών τους. Τι θα συναντήσουν άραγε ; Θα τα καταφέρουν νομίζετε; Δέστε τις ζώνες σας και πάμε να το ανακαλύψουμε!\nΙδιαίτερες ευχαριστίες στο 1010 Asteroskopeion\nΒουράτε Γειτόνοι….η ταινία


Επιστολή των εργαζομένων στα προγράμματα Προαγωγής Αυτοβοήθειας προς τον Υπουργό Υγείας-Αγωνία για τη συνέχιση της λειτουργίας τους | alterthess.gr :: όλες οι ειδήσεις από την άλλη Θεσσαλονίκη\nΗ επιστολή προς τον υπουργό Υγείας:\n- Δεν μπορούμε να δώσουμε σαφή απάντηση στην αγωνία των ανθρώπων σχετικά με το μέλλον της προσπάθειάς τους.\n- Αδυνατούμε να προβούμε σε μακροπρόθεσμο σχεδιασμό δράσεων.\n- Η έλλειψη πόρων δυσχεραίνει την ομαλή πορεία υφιστάμενων δράσεων.\n- Τα Προγράμματα Προαγωγής Αυτοβοήθειας ακολουθούν τις πλέον σύγχρονες επιστημονικές προσεγγίσεις στο πεδίο (και αποτελούν μια πρόταση με καινοτόμα χαρακτηριστικά).\n- Αποτελούν τη μοναδική πρόταση στην Ελλάδα, που προάγει την ιδέα και τις πρακτικές της αυτοβοήθειας / αλληλοβοήθειας στο πεδίο των εξαρτήσεων.\n- Διεθνώς οι προτάσεις στο πεδίο της απεξάρτησης, πέρα από τα κλασικά «στεγνά» θεραπευτικά προγράμματα και τα προγράμματα υποκατάστασης, περιλαμβάνουν και προγράμματα, που αξιοποιούν την έννοια της αυτοβοήθειας/ αλληλοβοήθειας. Είναι, άλλωστε, αποδεδειγμένη εδώ και δεκαετίες η ανάγκη να υπάρχει πολυφωνία θεραπευτικών προτάσεων, ώστε ο εξαρτημένος να μπορεί να επιλέξει ανάλογα με τις ανάγκες και το προφίλ του.\n- Τα προγράμματα αποτελούν ένα έμπρακτο παράδειγμα σύνδεσης του πανεπιστημίου με την κοινωνία, αλλά και του πανεπιστημίου με άλλους δημόσιους φορείς, πράγμα που δημιουργεί πολλαπλά οφέλη για τις κοινότητες στις οποίες δραστηριοποιούνται.\n- Τα προγράμματα συνδυάζουν το χαμηλό οικονομικό κόστος λειτουργίας με την εξυπηρέτηση μεγάλου αριθμού ανθρώπων. Ταυτόχρονα, έχουν πλατιά κοινωνική απεύθυνση, καθώς ανταποκρίνονται και στις ανάγκες ανθρώπων που αντιμετωπίζουν προβλήματα εξάρτησης ή κατάχρησης, με προφίλ διαφορετικό από αυτό του κλασικού εξαρτημένου.\n- Τέλος, τα προγράμματα λόγω της ευελιξίας τους αναπτύσσουν δράσεις που ανταποκρίνονται στις σύγχρονες κοινωνικές ανάγκες (Να σημειώσουμε ότι το Πρόγραμμα μας στη Θεσσαλονίκη είναι το μοναδικό πρόγραμμα απεξάρτησης που έχει αναπτύξει δράσεις υποστήριξης σε πρόσφυγες με ζητήματα εξάρτησης).


Εθνική ομάδα μπάσκετ - Σελίδα 219 - Αθλητικά - Insomnia.gr\nΣελίδα 219 από 240\nΠρώτη φορά πιάνω τον εαυτό μου να υποστηρίζω την Ισπανία σήμερα. Έχουν την εμπειρία να πάρουν οποιαδήποτε ματς και θέλω να τους δω να τα καταφέρνουν παρά τις απουσίες\nΚαλή επιτυχία στην Ισπανία για να πήξουν παλι οι ελληναράδες.\nΕπεξ/σία 15 Σεπτεμβρίου 2019 από Timonas\nΕγώ είμαι με Αργεντινή καθώς είναι η ομάδα που υποστηρίζω (εκτός της Ελλάδας) σε ποδόσφαιρο και μπάσκετ αλλά respect εννοείται στους Ισπανούς. Μονίμως σε υψηλό επίπεδο..\n6 ώρες πριν, BackFromHell είπε\nΌχι μονο εγω, ολοι οι μπασκετικοι. Αλλα δεν είναι η πρωτη ουτε η τελευταια φορα που επεσαν εξω τα προγνωστικα. Τα εχουμε συζητησει πολλες φορες, γιατι λοιπον επαναλαμβανεσαι συνεχως σα παπαγαλος? Σου αρεσει να εκτιθεσαι? Δεν εχω γυρισει τιποτα, σου εξηγησα από τη πρωτη στιγμη ότι τα αποτελεσματα ερχονται στα γηπεδα, οχι στα χαρτια.\n(η Ισπανια ηταν τριτο φαβορι στην εναρξη του τουρνουα)\nΕπεξ/σία 15 Σεπτεμβρίου 2019 από rus\nΠΟΛΥ δυνατό ξεκίνημα της Ισπανίας, ειδικά στην άμυνα.\nΤι έδωσε τωρα ρε φίλε\nΌσο βλέπεις την Ισπανία καταλαβαίνεις πόσο πίσω είμαστε εμείς. Και καλά μπασκετική χώρα, και καλά εθνικό σπορ το μπάσκετ και μετά την φουρνιά του 2005-2006 τον Γιάννη και τον Σλούκα έχουμε βγάλει μόνο. Λέγανε οι διάφοροι προπονητές του πληκτρολογίου ότι μόλις σταματήσουν οι Γκασόλ και Ναβάρο δεν θα κάνει τίποτα η Ισπανία. Τελικά εμείς είμαστε οι πουθενάδες με παίκτες που παίζουν Ολυμπιακό και Παναθηναϊκό οι οποίοι με το ζόρι στους 8 της Ευρωλίγκας πάνε και έχεις παίκτες στις άλλες ομάδες που παίζουν 60 ματς στο ΝΒΑ..\nΕπεξ/σία 15 Σεπτεμβρίου 2019 από Επισκέπτης\nΡόλο θα παίξουν και τα επιπλέον 10 λεπτά της Ισπανίας με Αυστραλία\nΓεννημένοι νικητές οι Ισπανοί. Για να δουμε και τη συνέχεια\nΕπεξ/σία 15 Σεπτεμβρίου 2019 από panostom\n1 λεπτό πριν, panostom είπε\nΓαμημένοι νικητές οι Ισπανοί. Για να δουμε και τη συνέχεια\nΌσο βλέπεις την Ισπανία καταλαβαίνεις πόσο πίσω είμαστε εμείς. Και καλά μπασκετική χώρα, και καλά εθνικό σπορ το μπάσκετ και μετά την φουρνιά του 2005-2006 τον Γιάννη και τον Σλούκα έχουμε βγάλει μόνο.\nΤο εθνικο μας σπορ επισημως είναι το ποδοσφαιρο (αυτό που χανουμε δις απ τα Φεροε και αποσπουμε ισοπαλια από το Λιχτενσταϊν).\nΕξακολουθούνε να δινουν τα αμυντικα φαουλ ως επιθετικα... Ελεος με τους διαιτητες\nΤο μπάσκετ είναι το εθνικό σπορ..